#1678: Aurat Wanita Dalam Solat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
 :
Assalamualaikum ustaz, saya nak bertanya bab berpakaian di dalam solat bagi wanita. Saya faham dalam mazhab syafi‘i hanya muka dan tapak tangan. Saya berpegang pada mazhab Hanafi pada pemakaian wanita. Dalam mazhab hanafi, muka, tapak tangan dan kaki boleh dilihat tetapi bagaimana masa solat dalam mazhab Hanafi? Boleh ke dedahkan kaki? Terima kasih.
Jawapan :
Alhamdulillah. Segala puji dan syukur kami panjatkan kepada Allah ﷻ. Selawat dan salam kami ucapkan ke atas Junjungan Besar Nabi Muhammad ﷺ, para isteri dan keluarga baginda, para sahabat, seterusnya golongan yang mengikuti jejak langkah baginda sehingga Hari Kiamat.
Definisi Aurat dan Hukumnya yang Asas
Perkataan aurat ialah merujuk kepada apa-apa yang diharamkan untuk didedah daripada anggota badan sama ada lelaki ataupun perempuan. Ia juga ditakrifkan sebagai apa-apa yang wajib ditutupi dan tidak boleh dizahirkan daripada anggota badan. Menurut Khatib al-Syarbini, aurat diertikan sebagai apa-apa yang haram untuk dilihat. (Lihat
Mughni al-Muhtaj,
 1/185).
Menurut pengarang kitab
Kifayah al-Akhyar,
aurat menurut syarak ialah batas minima dari bahagian tubuh yang wajib ditutup kerana perintah Allah SWT. (Lihat
Kifayah al-Akhyar
, 1/52).
Dijelaskan dalam kitab
al-Mausu’ah al-Fiqhiyyah
pula bahawa aurat adalah suatu anggota badan yang tidak boleh ditunjukkan dan diperlihatkan oleh lelaki atau perempuan kepada orang lain. (Lihat
al-Mausu’ah al Fiqhiyah al Kuwaitiyah
, 31/44).
Aurat Wanita di dalam Solat
Disebutkan di dalam kitab
al-Majmu’
 karangan Imam al-Nawawi bahawa menutup aurat di dalam solat adalah wajib dengan
ijma’
 sama ada solat di hadapan hadirin dan solat secara sendirian pada satu pendapat yang sahih.
Aisyah R.Anha pernah meriwayatkan bahawa Nabi SAW bersabda:
لاَ تُقْبَلُ صَلاَةُ الْحَائِضِ إِلاَّ بِخِمَارٍ
Maksudnya:
“
Tidak sah solat perempuan yang baligh kecuali menutup kepalanya.”
Riwayat al-Tirmizi (277) dan beliau mengatakannya sebagai hadith
hasan
.

Hadith ini menunjukkan bahawa orang perempuan wajib menutup kepala ketika bersolat. Justeru, wajib menutup seluruh badannya adalah lebih utama.
Dalam sebuah hadith lain, juga ada menceritakan bagaimana keadaannya para wanita di zaman Nabi SAW ketika keluar untuk solat seperti mana yang terdapat di dalam hadith ‘Aisyah R.Anha:
لَقَدْ كَانَ رَسُولُ اللَّهِ صَلَّى اللهُ عَلَيْهِ وَسَلَّمَ يُصَلِّى الْفَجْرَ، فَيَشْهَدُ مَعَهُ نِسَاءٌ مِنَ الْمُؤْمِنَاتِ مُتَلَفِّعَاتٍ فِى مُرُوطِهِنَّ ثُمَّ يَرْجِعْنَ إِلَى بُيُوتِهِنَّ مَا يَعْرِفُهُنَّ أَحَدٌ
Maksudnya:
“
Rasulullah SAW bersolat Subuh, beberapa orang wanita yang berpakaian menutup seluruh tubuh juga bersolat bersama-sama Baginda. Selepas itu, mereka balik ke rumah masing-masing tanpa dikenali oleh sesiapa pun.
”
Riwayat al-Bukhari (365)
Hadith secara tidak langsung menunjukkan kepada kita akan keadaan berpakaian para wanita di zaman Rasulullah SAW ketika ingin menunaikan solat dan begitulah juga keadaannya ketika selesai solat, pulang ke rumah tanpa dikenali oleh sesiapa pun.
Kembali kepada persoalan di atas, secara ringkasnya kami telah menjawab tentang perbezaan pendapat mengenai aurat wanita di dalam solat dalam artikal #631: Status Aurat Kaki Wanita.
[1]
 Di sini kami ingin tekankan sebagai seorang Muslim perlu menitikberatkan soal penghayatan dan pengamalan agama, serta asas dan kaedah ilmu yang sebenar, mengikut acuan mazhab masing-masing. Dengan itu akan selamat daripada sebarang talfiq kecuali yang mempunyai asas dan dalil yang kukuh.
Kami akhiri dengan doa:
اللَّهُمَّ إِنَّا نَسْأَلُكَ عِلْمًا نَافِعًا، وَرِزْقًا طَيِّبًا، وَعَمَلاً مُتَقَبَّلاً
Maksudnya: “
Ya Allah, kami memohon kepada-Mu ilmu yang bermanfaat, rezeki yang baik dan amalan yang diterima.
”
[1]

https://maktabahalbakri.com/status-aurat-kaki-wanita/#_ftnref3
Bertarikh: 30 Mei 2023 bersamaan 10 Zulkaedah 1444H


#1679: Melambatkan Mandi Wajib

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apakah hukum seorang lelaki yang masih berjunub tetapi dia suka melewatkan mandi dan terus makan, keluar rumah pergi kedai dan sehingga tengahari baru dia mandi wajib dan bagaimana seandainya kita meninggal dalam keadaan berjunub tidak mandi wajib. Terima kasih.
 Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Secara umumnya, mandi wajib merupakan mandi yang mana tidak sah ibadat seseorang tanpa melakukannya terlebih dahulu. Antara sebab-sebab yang perlu mandi wajib ialah keluar air mani, bersetubuh, haidh, bersalin dan mati. (Lihat
al-Fiqh al-Manhaji
, 1/73)
Allah SWT memerintahkan hamba-Nya melaksanakan mandi wajib bagi sesiapa yang berhadas besar sebelum melakukan beberapa ibadah seperti mendirikan solat, tawaf, memegang mushaf al-Quran, beriktikaf di masjid dan seumpamanya. Firman Allah SWT:
يَا أَيُّهَا الَّذِينَ آمَنُوا لَا تَقْرَبُوا الصَّلَاةَ وَأَنتُمْ سُكَارَىٰ حَتَّىٰ تَعْلَمُوا مَا تَقُولُونَ وَلَا جُنُبًا إِلَّا عَابِرِي سَبِيلٍ حَتَّىٰ تَغْتَسِلُوا ۚ
Maksudnya:
Wahai orang-orang yang beriman, janganlah kamu hampiri sembahyang (mengerjakannya) sedang kamu dalam keadaan mabuk, hingga kamu sedar dan mengetahui akan apa yang kamu katakan. Dan janganlah pula (hampiri masjid) sedang kamu dalam keadaan junub (berhadas besar) – kecuali kamu hendak melintas sahaja – hingga kamu mandi bersuci.
Surah al-Nisa’ (43)
 Begitu juga dalam nas yang lain, Allah berfirman:
وَإِن كُنتُمْ جُنُبًا فَاطَّهَّرُوا ۚ
Maksudnya: “
Dan jika kamu junub (berhadas besar) maka bersucilah dengan mandi wajib.”
(Surah al-Ma’idah: 6)
Berbalik kepada soalan yang diajukan, kami nyatakan tidak wajib bagi mana-mana pasangan untuk terus mengangkat hadas besar (mandi wajib). Namun disunatkan membersihkan kawasan yang terkena air mani kerana Islam itu menuntut umatnya untuk menjaga kebersihan. Firman Allah SWT:
إِنَّ اللَّهَ يُحِبُّ التَّوَّابِينَ وَيُحِبُّ الْمُتَطَهِّرِينَ
Maksudnya: “
Allah mengasihi orang-orang yang banyak bertaubat, dan mengasihi orang-orang yang sentiasa mensucikan diri
.”
(Surah al-Baqarah: 222)
Akan tetapi, sekiranya sudah hampir habisnya waktu solat, maka hukumnya adalah wajib disegerakan mandi wajibnya agar solatnya tidak tertinggal. Hal ini kerana bersuci daripada hadas merupakan syarat sah solat. Muhammad al-Zuhaili menyatakan bahawa meninggalkan salah satu daripada syarat solat misalnya bersuci daripada hadas, suci daripada najis pada pakaian, menghadap kiblat, menutup aurat dan masuknya waktu solat. Apabila hilang salah satu daripada syarat ini, maka batallah solatnya. (Lihat
al-Mu’tamad fi al-Fiqh al-Syafi’i
, 1/333)
Sebagai maklumat tambahan berkenaan mandi wajib, saudara boleh merujuk ke artikel kami sebagaimana berikut:
Siri 1217: Mandi Wajib Sebelum Fajar di Bulan Ramadhan[1]
Siri 1507: Hukum Sengaja Tidak Mengulangi Mandi Wajib[2]
Kesimpulan
Justeru itu, dibenarkan untuk seseorang itu melambatkan mandi wajibnya, namun disunatkan untuk membersihkan bahagian kemaluannya agar berada dalam keadaan bersih. Namun, apabila telah masuk waktu solat, maka wajib baginya untuk mandi wajib kerana antara syarat sah solat adalah bersih dari hadas. Begitu juga, apabila seseorang itu meninggal sebelum mandi wajib, maka cukup baginya untuk mandi sekali sahaja dengan sekali niat yakni seperti situasi mandi wiladah dengan mandi nifas atau mandi wajib disebabkan  junub dan haid. Imam al-Nawawi menyatakan bahawa:
مَذْهَبُنَا أَنَّ الْجُنُبَ وَالْحَائِضَ إذَا مَاتَا غُسِّلَا غُسْلًا وَاحِدًا وَبِهِ قَالَ الْعُلَمَاءُ كَافَّةً إلَّا الْحَسَنَ الْبَصْرِيَّ فَقَالَ يُغَسَّلَانِ غُسْلَيْنِ قَالَ ابْنُ الْمُنْذِرِ لَمْ يَقُلْ بِهِ غَيْرُهُ
Maksudnya:
“Pendapat mazhab kami (mazhab Syafi’i) menyatakan bahawa orang yang dalam keadaan berjunub dan haid yang meninggal dunia, memadai mandi sekali sahaja. Ini merupakan pendapat seluruh ulama melainkan al-Hasan al-Basri yang berpandangan mandi dua kali, Sementara Ibn al-Mundzir menyatakan pendapat tersebut tidak ada melainkan al Hassan al-Basri.”
(Lihat
al-Majmu’ Syarh al-Muhazzab
, 5/152)
Semoga dengan penjelasan ini memberi kefahaman kepada kita semua dalam memahami syariat Islam dengan lebih baik. Wallahu a’lam
[1]
https://maktabahalbakri.com/1217-mandi-wajib-sebelum-fajar-di-bulan-ramadhan/
[2]
https://maktabahalbakri.com/1507-hukum-sengaja-tidak-mengulangi-mandi-wajib/

Bertarikh: 30 Mei 2023 bersamaan 10 Zulkaedah 1444H


#168 Berwuduk dengan Tisu Basah (Wet Wipe)

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Baru-baru ini saya ada melihat satu video di youtube yang mengajar untuk berwuduk dengan menggunakan tisu basah (
wet wipe
) ketika menunaikan umrah? Soalan saya, adakah sah wuduk dengan cara tersebut? Mohon percerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga baginda, para sahabat baginda serta orang-orang yang mengikuti jejak langkah baginda sehingga Hari Kiamat.
Kami mulakan dengan firman Allah SWT:
يَا أَيُّهَا الَّذِينَ آمَنُوا إِذَا قُمْتُمْ إِلَى الصَّلَاةِ فَاغْسِلُوا وُجُوهَكُمْ وَأَيْدِيَكُمْ إِلَى الْمَرَافِقِ وَامْسَحُوا بِرُءُوسِكُمْ وَأَرْجُلَكُمْ إِلَى الْكَعْبَيْنِ
Maksudnya:
 Wahai orang yang beriman, apabila kamu hendak mengerjakan solat (padahal kamu berhadas kecil), maka (berwuduklah) iaitu basuhlah muka kamu, dan kedua belah tangan kamu meliputi siku, dan sapulah sebahagian daripada kepala kamu, dan basuhlah kedua belah kaki kamu meliputi buku lali.
[1]
Al-Maraghi menyatakan bahawa makna ayat di atas adalah sekiranya seseorang itu hendak bangun bagi mendirikan solat — dan masih lagi dalam keadaan berhadas. Hal ini kerana seluruh kaum Muslimin menyatakan bahawa bersuci (yakni berwuduk dan mandi wajib) tidak diwajibkan ke atas orang yang ingin mengerjakan solat melainkan dia masih dalam keadaan berhadas.
[2]
Habib Hasan bin Ahmad al-Kaff menyebutkan bahawa rukun wuduk ada enam. Empat daripadanya adalah berdasarkan ayat al-Quran iaitu membasuh muka, membasuh kedua tangan, menyapu sebahagian kepala dan membasuh kedua kaki. Manakala dua rukun yang berbaki adalah berdasarkan sunnah iaitu niat dan tertib.
[3]
Definisi Tisu Basah (
Wet Wipe
)
Tisu basah (
wet wipe
) ialah sehelai kain kecil atau kertas basah yang hanya digunakan sekali untuk membersihkan sesuatu, biasanya dijual dalam satu bungkusan.
[4]
 Tisu basah yang digunakan untuk bayi dan orang dewasa adalah berbeza dari segi bahan buatannya, namun kedua-duanya tetap mengandungi bahan-bahan lain selain air seperti alkohol, detergen yang bercampur dengan agen pelembap, pewangi dan pengawet.
[5]
Hukum Berwuduk dengan Tisu Basah (
Wet Wipe
)
Wuduk merupakan medium syarak yang terpenting untuk menghilangkan (mengangkat) hadas kecil daripada anggota badan bagi menjadikan seorang Muslim itu suci, lalu membolehkannya melaksanakan segala perbuatan atau amalan yang disyaratkan padanya suci daripada hadas — seperti mendirikan solat, memegang mashaf al-Quran, tawaf dan lain-lain.
[6]
Wuduk ialah perbuatan menggunakan air pada anggota-anggota tertentu berserta dengan niat. Ia dinamakan demikian kerana perbuatan tersebut mengelokkan dan menyerikan anggota yang dibasuh dan dibersihkan.
[7]
 Seseorang itu dikira sah wuduknya, bilamana telah memenuhi semua rukun-rukun dan syarat-syarat sah wuduk.
Oleh demikian, berbalik kepada soalan yang ditanyakan,
berwuduk dengan menggunakan tisu basah adalah tidak sah
kerana ia tidak memenuhi dua syarat sah wuduk, iaitu:
Pertamanya,
 air atau kandungan yang terdapat di dalam tisu basah bukan lagi air mutlak kerana ia telah bercampur dengan bahan-bahan lain. Sedangkan di antara syarat sah wuduk ialah menggunakan air yang suci lagi menyucikan — iaitu air mutlak — kerana hadas tidak akan terangkat melainkan dengan hanya air mutlak.
[8]
 Dalam bahasa mudahnya, air mutlak ialah air yang kekal dengan sifat asal kejadiannya yang telah dijadikan Allah SWT.
[9]
Keduanya,
 di antara syarat sah wuduk juga ialah mengalirkan air pada anggota wuduk yang dibasuh
[10]
 dan tidak cukup dengan hanya sekadar menyapu air pada anggota tersebut tanpa mengalirkannya kerana ia tidak dinamakan sebagai basuhan.
[11]
 Justeru, sepertimana yang kita ketahui, tisu basah hanya sekadar basah atau lembap, jika ia diperah sekalipun tidak dapat menitiskan air apatah lagi mengalirkannya.
Kesimpulannya
Berwuduk dengan tisu basah (
wet wipe
) adalah tidak sah kerana ia tidak dapat memenuhi syarat-syarat sah wuduk iaitu menggunakan air mutlak dan mengalirkan air pada anggota wuduk yang dibasuh.
Begitu juga kerana sifat tisu basah (
wet wipe
) ini berbeza dengan sifat air (cecair). Justeru pendapat yang lebih selamat dan
ihtiyat
, tidak diharuskan penggunaan tisu basah sebagai gantian daripada air.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 28/12/2021 bersamaan 24 Jamadil Awal 1443H
[1]
 Surah al-Ma’idah: 6
[2]
 Lihat
Tafsir al-Maraghi
, 6/61
[3]
 Lihat
al-Taqrirat al-Sadidah
, hlm. 82
[4]
 Lihat
https://dictionary.cambridge.org/dictionary/english/wet-wipe
. Diakses pada 27 Oktober 2021.
[5]
 Lihat
https://www.personalcaremagazine.com/story/10272/the-preservation-of-wet-wipes
. Lihat juga
http://www.madehow.com/Volume-6/Baby-Wipes.html
. Lihat juga
https://my.theasianparent.com/tisu-basah-untuk-bayi
. Diakses pada 27 Oktober 2021.
[6]
 Lihat
al-Mu‘tamad fi al-Fiqh al-Syafi‘i
, 1/69
[7]
 Lihat
al-Fiqh al-Manhaji
, 1/53
[8]
 Lihat
al-Taqrirat al-Sadidah
, hlm. 96 dan 57
[9]
 Lihat
al-Fiqh al-Manhaji
, 1/31
[10]
 Lihat
al-Mu‘tamad fi al-Fiqh al-Syafi‘i
, 1/70
[11]
 Lihat
Hasyiah al-Syeikh Ibrahim al-Baijuri ‘ala Fath al-Qarib al-Mujib
, 1/95

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#1680: Lintasan Jahat di dalam Hati

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Persoalan saya ingin bertanya, apakah hukum lintasan yang tidak elok didalam hati dikira berdosa? Ini kerana lintasan hati ini sering menimbulkan was-was akidah pada saya. Terima kasih ustaz.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan sabda Rasulullah SAW:
إِنَّ اللَّهَ تَجَاوَزَ لِي عَنْ أُمَّتِي مَا وَسْوَسَتْ بِهِ صُدُورُهَا، مَا لَمْ تَعْمَلْ أَوْ تَكَلَّمْ
Maksudnya:
“Sesungguhnya Allah mengampunkan bagi umatku apa yang diwas-waskan dengannya di dalam hatinya selagi mana dia tidak melakukan atau mengatakan (apa yang diwas-waskan).”
Riwayat al-Bukhari (2528)
Imam al-Nawawi menyatakan bahawa selagimana lintasan-lintasan hati itu tidak menjadi tetap seperti kekufuran dan lain-lain yang berlaku, tanpa disengajakan lalu dia segera dijauhi, maka dia tidak menjadi kafir dan tiada apa-apa yang dikenakan ke atasnya. (Lihat
al-Azkar
, hlm 273)
Berbalik kepada soalan yang diajukan, kami nyatakan bahawa jika sekadar lintasan untuk melakukan kejahatan, maka dia tidak dikira berdosa selagi mana dia tidak melakukannya. Sebagaimana sabda Nabi SAW:
إِنَّ اللَّهَ كَتَبَ الحَسَنَاتِ وَالسَّيِّئَاتِ ثُمَّ بَيَّنَ ذَلِكَ، فَمَنْ هَمَّ بِحَسَنَةٍ فَلَمْ يَعْمَلْهَا كَتَبَهَا اللَّهُ لَهُ عِنْدَهُ حَسَنَةً كَامِلَةً، فَإِنْ هُوَ هَمَّ بِهَا فَعَمِلَهَا كَتَبَهَا اللَّهُ لَهُ عِنْدَهُ عَشْرَ حَسَنَاتٍ إِلَى سَبْعِ مِائَةِ ضِعْفٍ إِلَى أَضْعَافٍ كَثِيرَةٍ، وَمَنْ هَمَّ بِسَيِّئَةٍ فَلَمْ يَعْمَلْهَا كَتَبَهَا اللَّهُ لَهُ عِنْدَهُ حَسَنَةً كَامِلَةً، فَإِنْ هُوَ هَمَّ بِهَا فَعَمِلَهَا كَتَبَهَا اللَّهُ لَهُ سَيِّئَةً وَاحِدَةً
Maksudnya:
“Sesungguhnya Allah telah menetapkan nilai kebaikan dan kejahatan, kemudian Dia menjelaskannya. Maka barangsiapa berniat mengerjakan kebaikan tetapi tidak dikerjakannya, Allah mencatatnya sebagai satu kebaikan yang sempurna. Jika ia berniat untuk berbuat kebaikan lalu ia mengerjakannya, Allah mencatatnya sebagai 10 sampai 700 kali kebaikan atau lebih banyak lagi. Jika ia berniat melakukan kejahatan, tetapi ia tidak mengerjakannya, Allah mencatatkan padanya satu kebaikan yang sempurna. Jika ia berniat melakukan kejahatan lalu dikerjakannya, Allah mencatatnya sebagai satu kejahatan.”
Riwayat al-Bukhari (6491)
Sebagai maklumat tambahan berkenaan mandi wajib, saudara boleh merujuk ke artikel kami yang bertajuk:
#1215: Bisikan Atau Lintasan Hati.
Kesimpulan
Justeru itu, kami nyatakan bahawa
seseorang tidak dikira berdosa selagi mana dia tidak melakukannya.
 Rasulullah SAW juga mengingatkan kita agar memohon perlindungan daripada Allah SWT apabila terdengar bisikan-bisikan halus tersebut dan hendaklah berusaha menghilangkannya. Dalam satu hadith yang diriwayatkan oleh Abu Hurairah RA, bahawa Rasulullah SAW bersabda:
يَأْتِي الشَّيْطَانُ أَحَدَكُمْ فَيَقُولُ : مَنْ خَلَقَ كَذَا ؟ مَنْ خَلَقَ كَذَا ؟ حَتَّى يَقُولَ : مَنْ خَلَقَ رَبَّكَ ؟ فَإِذَا بَلَغَهُ فَلْيَسْتَعِذْ بِاللَّهِ وَلْيَنْتَهِ
Maksudnya: “
Syaitan datang kepada seseorang dalam kalangan kamu dan berkata, ‘Siapakah yang menciptakan ini? Siapakah yang menciptakan itu?,’ sehinggalah dia berkata, ‘Siapakah yang menciptakan Tuhan kamu?’ Jika sekiranya ia telah sampai kepada tahap itu, maka hendaklah dia memohon perlindungan daripada Allah SWT dan menghentikannya.
”
Riwayat al-Bukhari (3276) dan Muslim (213)
Kami akhiri dengan doa yang lazimnya diamalkan oleh Rasulullah SAW:
يَا مُقَلِّبَ الْقُلُوبِ ثَبِّتْ قَلْبِي عَلَى دِينِكَ وَطَاعَتِكَ
Maksudnya:
“Wahai (Tuhan) yang membolak-balikkan hati-hati, tetapkanlah hatiku atas agama-Mu dan ketaatan kepada-Mu.”
Riwayat Imam Ahmad (26133) dalam Musnad.
Bertarikh: 30 Mei 2023 bersamaan 10 Zulkaedah 1444H


#1681: Berkongsi Gambar Anak dan Makanan di Media Sosial

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Adakah kita tidak dibenarkan untuk berkongsi gambar anak dan makanan di media sosial? Terima kasih.
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga hari kiamat.
Anak dan makanan merupakan sebahagian nikmat dari banyak nikmat Allah SWT. Firman Allah SWT:
وَاللَّهُ جَعَلَ لَكُم مِّنْ أَنفُسِكُمْ أَزْوَاجًا وَجَعَلَ لَكُم مِّنْ أَزْوَاجِكُم بَنِينَ وَحَفَدَةً وَرَزَقَكُم مِّنَ الطَّيِّبَاتِ ۚ
Maksudnya:
 “Dan Allah menjadikan bagi kamu dari diri kamu sendiri pasangan-pasangan (isteri), dan menjadikan bagi kamu dari pasangan kamu anak-anak dan cucu-cicit, serta merezekikan kepada kamu dari benda yang baik (lagi halal).”
(Surah al-Nahl: 72)
Syeikh Muhammad Amin al-Syinqiti menyebutkan bahawa ayat ini menerang bahawa pasangan, anak-anak, dan rezeki yang baik merupakan nikmat Allah SWT yang sangat besar. (Lihat
Adhwa’ al-Bayan
, 2/412)
Imam Ibn Kathir menafsirkan (الطَّيِّبَاتِ) sebagai makanan dan juga minuman, hal yang demikian kerana ianya sebahagian daripada rezeki yang baik daripada Allah SWT. (Lihat
Tafsir al-Quran al-‘Azim
, 4/504)
Dan disebutkan juga di dalam firman Allah SWT:
الْمَالُ وَالْبَنُونَ زِينَةُ الْحَيَاةِ الدُّنْيَا ۖ
Maksudnya:
“Harta benda dan anak pinak itu, ialah perhiasan hidup di dunia.”
(Surah al-Kahf: 46)
Imam al-Alusi menyebutkan bahawa ayat ini menerangkan tentang perkara-perkara yang menjadi kebanggaan manusia daripada kebaikan kehidupan di dunia. (Lihat
Ruh al-Ma‘ani
, 8/271)
Antara bentuk menzahirkan kesyukuran adalah dengan cara menceritakan nikmat yang diperolehi. Ini berdasarkan firman Allah S.W.T:
وَأَمَّا بِنِعْمَةِ رَبِّكَ فَحَدِّثْ
Maksudnya:

“Dan nikmat Tuhan kamu, maka ceritakanlah
.
”
(Surah Al-Dhuha: 11)
Imam Ibn Kathir berkata ketika menafsirkan ayat ini: “Yakni: ‘Dan seperti kamu dahulu merupakan keluarga miskin, kemudian Allah memberikan kekayaan kepada kamu melalui kurnia-Nya, maka ceritakanlah tentang nikmat Allah ke atas kamu.” (Lihat
Tafsir al-Quran al-‘Azim
, 8/414)
Diriwayat sebuah hadith daripada Al-Nu‘man Bin Basyir R.A bahawa Rasulullah S.A.W bersabda:
التَّحَدُّثُ بِالنِّعَمِ شُكْرٌ
Maksudnya:

“Menceritakan nikmat-nikmat itu adalah suatu kesyukuran.”
Riwayat Ahmad (18449) dan Ibn Abi Al-Dunia (64). Muhammad bin Muhammad al-Ghazzi mengatakan sanadnya
dha‘if
 di dalam
Itqan ma Yuhsan
 (hlm. 191)
Melihat kepada kemajuan teknologi dan penggunaan media sosial yang kian meluas di seluruh dunia, kita banyak melihat ramai orang menzahirkan nikmat-nikmat ini dengan cara berkongsi gambar bersama rakan serta kenalan di media sosial. Jika kita melihat kepada hukum asal perkara ini adalah dibolehkan, ini berdasarkan kaedah fiqhiyyah yang menyebut:
الأَصْلُ فِي الأَشْيَاءِ الإِبَاحَةُ
Maksudnya:

“Asal pada sesuatu perkara adalah harus.”
(Lihat
Mausu‘ah al-Qawaid al-Fiqhiyyah
, 2/115)
Akan tetapi, jika seseorang tersebut berkongsi gambar anak-anak atau makanan untuk tontonan khalayak dengan tujuan yang salah, seperti sombong dan berbangga dengan kemewahan diri atau sengaja mendatangkan rasa iri hati pada orang lain, maka ini tidak dibenarkan. Firman Allah SWT:
وَاللَّهُ لَا يُحِبُّ كُلَّ مُخْتَالٍ فَخُورٍ
Maksudnya:
 “Dan (ingatlah), Allah tidak suka kepada tiap-tiap orang yang sombong takbur, lagi membanggakan diri.”
(Surah al-Hadid: 23)
Diriwayatkan daripada Abu Hurairah R.A sebuah hadith yang panjang, menceritakan tentang seorang lelaki Ansar yang datang kepada Rasulullah SAW, sedang Baginda duduk bersama beberapa orang sahabatnya, lalu lelaki tersebut memberi mereka makan daripada tiga jenis kurma iaitu (بُسْرٌ) kurma segar dan (تَمْرٌ) kurma kering dan (رُطَبٌ) kurma basah serta air minuman. Selepas mereka kenyang dan hilang dahaga, Rasulullah SAW bersabda kepada Abu Bakar dan Umar R.Anhuma:
والَّذِي نَفْسِي بِيَدِهِ، لَتُسْألُنَّ عَنْ هَذا النَّعِيمِ يَوْمَ القِيامَةِ
Maksudnya:
 “Demi (Allah) yang diriku berada di dalam tangannya, kalian akan ditanya tentang nikmat ini pada hari kiamat kelak.”
Riwayat Muslim (2038)
Jika nikmat buah kurma dan air sahaja akan dipersoalkan di akhirat mengenainya, inikan pula nikmat makanan yang jauh lebih mewah dan enak pada zaman ini, lebih utama akan disoal oleh Allah SWT.
Lebih
aula
 atau utama bagi seseorang itu untuk tidak berkongsi gambar makanan yang mewah-mewah tersebut. Hal ini kerana dikhuatiri akan dilihat oleh mereka yang mungkin kurang berkemampuan untuk menikmati makanan itu. Ia mungkin akan melahirkan rasa sedih dalam hati mereka kerana tidak mampu menyediakan juadah yang sama kepada keluarga. Antara bentuk belas kasihan yang kita boleh lakukan jika tidak mampu untuk berkongsi makanan tersebut dengan orang lain, adalah dengan tidak kongsikan gambarnya untuk tatapan mereka.
Diriwayatkan sebuah hadith daripada Abu Hurairah R.A bahawa Rasulullah SAW bersabda:
مَنْ لاَ يَرْحَمُ لاَ يُرْحَمُ
Maksudnya:

“Sesiapa yang tidak mengasihi, maka dia tidak akan dikasihi.”
Riwayat al-Bukhari (5997)
Akan tetapi, jika tujuan berkongsi gambar tersebut untuk perniagaan, maka tidak menjadi masalah. Ini kerana ia merupakan salah satu strategi mempromosikan barangan yang dijual dengan lebih berkesan dan meluas.
Begitu juga dibimbangi datangnya perasaan riak dan takabbur di atas kelebihan makanan yang kita miliki. Ini juga memberi ruang kepada orang yang melihat dengan memberi komen yang kadang-kadang boleh menyakitkan hati. Sebaliknya, jika makanan itu biasa, juga dibimbangi akan dikatakan dengan pelbagai ungkapan. Justeru, kedua-duanya sama ada mewah atau sebaliknya terdedah kepada umpatan.
Manakala, isu berkongsi gambar anak di sosial media adalah harus. Akan tetapi, jika dikhuatiri akan terkena penyakit ‘Ain atas dasar cemburu daripada orang yang melihat, maka sebaiknya tidak dikongsikan di sosial media.
Ibn Hajar al-‘Asqalani berkata bahawa orang yang dengki dan jahat, dengan sebab pandangan matanya saja sudah cukup untuk mengenakan orang yang dipandangnya dengan sesuatu penyakit. Pun begitu, pandangan yang disebabkan kagum dan teruja dan disertai dengan sedikit sifat cemburu juga boleh menyebabkan terkena penyakit ‘Ain. (Lihat
Fath al-Bari
, 10/200)
Kami menasihatkan, bacalah doa yang dibacakan oleh Nabi SAW kepada Hassan dan Hussain:
أَعُوذُ بِكَلِمَاتِ اللَّهِ التَّامَّةِ، مِنْ كُلِّ شَيْطَانٍ وَهَامَّةٍ، وَمِنْ كُلِّ عَيْنٍ لَامَّةٍ
Maksudnya:

“Aku berlindung dengan kalimat-kalimat Allah yang sempurna daripada godaan syaitan, binatang berbisa dan daripada pandangan mata yang bersifat dengki.”
Riwayat al-Bukhari (3371)
Bertarikh: 30 Mei 2023 bersamaan 10 Zulkaedah 1444H


#1682: Bolehkah Melewatkan Solat Sunat?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
 :
Assalamualaikum w.b.t. Saya nak tanya kalau kita melambatkan solat sunat selepas solat masih boleh solat lagi ke? Terima kasih.
Jawapan
 :
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Solat sunat merupakan antara amalan atau ibadat yang dituntut oleh syara‘ untuk dikerjakan. Solat-solat sunat yang dianjurkan tersebut juga menjanjikan fadhilat dan ganjaran yang tersendiri. Antaranya adalah, ia mampu menambah atau menampung kekurangan dalam solat fardhu seseorang. Dalam sebuah hadith daripada Abu Hurairah R.A, bahawa Nabi SAW bersabda:
إِنَّ أَوَّلَ مَا يُحَاسَبُ بِهِ الْعَبْدُ يَوْمَ الْقِيَامَةِ مِنْ عَمَلِهِ صَلاَتُهُ، فَإِنْ صَلَحَتْ فَقَدْ أَفْلَحَ وَأَنْجَحَ، وَإِنْ فَسَدَتْ فَقَدْ خَـابَ وَخَسِرَ، فَإِنِ انْتَقَصَ مِنْ فَرِيْضَةٍ شَيْئًا، قَـالَ الرَّبُّ تَبَـارَكَ وَتَعَالَى: اُنْظُرُوْا هَلْ لِعَبْدِي مِنْ تَطَوُّعٍ، فَيُكَمَّلُ بِهِ مَا انْتَقَصَ مِنَ الْفَرِيْضَةِ ثُمَّ يَكُوْنُ سَائِرُ عَمَلِهِ عَلَى نَحْوِ ذَلِكَ.
Maksudnya:
“Sesungguhnya amalan yang pertama kali dihisab daripada seorang hamba pada hari Kiamat adalah solatnya. Jika solatnya baik, maka beruntung dan selamatlah dia. Namun, jika rosak, maka rugi dan celakalah dia. Jika dalam solat fardhunya ada yang kurang, maka Rabb Yang Maha Suci dan Maha Mulia berfirman: ‘Lihatlah, adakah hamba-Ku memiliki solat sunat.’ Jika dia memiliki solat sunat, maka solat fardhunya disempurnakan oleh solat sunat tadi. Kemudian dihisablah seluruh amalan wajibnya sebagaimana tadi.”
Lihat Riwayat al-Nasa’i (451), (452) dan al-Tirmizi (411)
Pengarang kitab
al-Fiqh al-Manhaji
 ketika menjelaskan berkenaan solat-solat sunat atau solat
nafal
 menyebut: Perkataan
nafal
(النَّفَل
ُ
) dari segi bahasa bererti
tambahan.
Manakala pada istilah ialah solat selain solat fardhu. Ia dinamakan demikian kerana solat tersebut adalah tambahan  kepada solat fardhu. Solat ini juga disebut
sunat, mandub
atau
mustahab.
(Lihat
al-Fiqh al-Manhaji
, 1/509-528)
Solat Sunat Rawatib
Solat rawatib sebelum solat fardhu dikenali sebagai solat sunat
qabliyah
, manakala solat rawatib yang setelah solat fardhu pula dikenali sebagai solat
ba’diyah
.
Solat sunat rawatib ini pula terbahagi kepada
mu’akkad
 (ditekankan) dan
ghairu mu’akkad
 (tidak ditekankan). Adapun tentang jumlah rakaat solat rawatib yang
mu’akkad
, telah tsabit hadith yang diriwayatkan oleh Ummu Habibah R.’Anha yang menjelaskan terdapat dua belas rakaat solat Rawatib sebagaimana yang disabdakan oleh Rasulullah SAW:
مَا مِنْ عَبْدٍ مُسْلِمٍ يُصَلِّي لِلَّهِ كُلَّ يَوْمٍ ثِنْتَيْ عَشْرَةَ رَكْعَةً تَطَوُّعًا غَيْرَ فَرِيضَةٍ إِلاَّ بَنَى اللَّهُ لَهُ بَيْتًا فِي الْجَنَّةِ.
Maksudnya
:
Tidaklah seorang hamba Muslim mengerjakan solat kerana Allah SWT dalam satu hari dua belas rakaat sebagai tathawwu’ dan bukan fardu, melainkan Allah SWT akan membangunkan untuknya sebuah rumah di syurga.
Sahih Muslim (728)
Dalam hadith yang lain dijelaskan pula perincian solat-solat yang berjumlah dua belas rakaat seperti yang disebut dalam hadith di atas. Daripada Ummu Habibah R.’Anha, beliau berkata bahawa Rasulullah SAW bersabda:
مَنْ صَلَّى فِي يَوْمٍ وَلَيْلَةٍ ثِنْتَيْ عَشْرَةَ رَكْعَةً بُنِيَ لَهُ بَيْتٌ فِي الْجَنَّةِ أَرْبَعًا قَبْلَ الظُّهْرِ وَرَكْعَتَيْنِ بَعْدَهَا وَرَكْعَتَيْنِ بَعْدَ الْمَغْرِبِ وَرَكْعَتَيْنِ بَعْدَ الْعِشَاءِ وَرَكْعَتَيْنِ قَبْلَ صَلاَةِ الْفَجْرِ.
Maksudnya
:
Barang siapa yang mengerjakan solat (sunat) sebanyak dua belas rakaat dalam sehari semalam kelak akan dibangunkan untuknya sebuah rumah di syurga. Dua belas rakaat itu adalah empat rakaat sebelum solat Zohor, dua rakaat setelah solat Zohor, dua rakaat setelah solat Maghrib, dua rakaat setelah solat Isyak dan dua rakaat sebelum solat Subuh.
Sunan Tirmidzi (380) dan Sunan Ibn Majah (1196)
Kembali kepada persoalan di atas kami berpandangan diharuskan untuk melewatkan solat sunat rawatib sehinggalah habis waktu solat. Ini berdasarkan apa yang telah diterangkan oleh Ibn Qudamah dalam kitabnya
al-Mughni
: “Setiap sunnah sebelum solat, waktunya bermula dari masuk waktu solat hingga pelaksanaan solat. Dan setiap sunnah selepas solat, waktunya bermula dari pelaksanaan solat hingga keluar waktu solat.” (Lihat
al-Mughni
,2/544). Sabaiknya lakukanlah solat sunat pada waktunya kerana Rasulullah SAW amat menjaga solat sunat rawatib dan mengerjakan pada waktunya seperti mana yang telah diriwayatkan oleh Aisyah R.Anha, beliau berkata :
كَانَ النَّبِيُّ- صلى الله عليه وسلم – يُصَلِّي في بَيْتِي قَبْلَ الظُّهْرِ أرْبَعًا، ثُمَّ يَخْرُجُ، فَيُصَلِّي بِالنَّاسِ، ثُمَّ يَدْخُلُ فَيُصَلِّي رَكْعَتَيْنِ. وَكَانَ يُصَلِّي بِالنَّاسِ المَغْرِبَ، ثُمَّ يَدْخُلُ فَيُصَلِّي رَكْعَتَيْنِ، وَيُصَلِّي بِالنَّاسِ العِشَاءِ، وَيَدْخُلُ بَيتِي فَيُصَلِّي رَكْعَتَيْ
Maksudnya: “
Nabi Muhammad SAW melakukan empat rakaat solat sunat di rumahnya sebelum waktu zohor, kemudian Baginda keluar untuk melakukan solat berjemaah , lalu Baginda masuk kembali ke rumahnya dan melakukan dua rakaat solat sunat. Baginda juga melakukan solat berjemaah Maghrib, kemudian masuk ke rumahnya dan mendirikan solat sunat dua rakaat. Begitu juga Baginda melakukan solat berjemaah Isyak, kemudian dia masuk ke rumahnya dan melakukan dua rakaat solat.
”
Riwayat Muslim (1115)
Lafaz ‘’كان’’ di dalam hadith menunjukkan sesuatu yang dilakukan secara istiqamah dan berterusan. Rasulullah SAW sentiasa melakukan amalan-amalan yang dicintai Allah SWT seperti solat sunat rawatib.Marilah kita sama-sama berdoa :
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِ ۚ رَبَّنَا وَتَقَبَّلْ دُعَاءِ
Maksudnya:
Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.
(Surah Ibrahim:40)
Bertarikh: 30 Mei 2023 bersamaan 10 Zulkaedah 1444H


#1683: Isteri Meminta Cerai Kerana Suami Sering Berbuat Dosa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apa yang perlu seorang isteri lakukan pada suami yang sering melakukan dosa. Bertahun-tahun saya menasihatinya, bersabar, disakiti hati. Namun saya sentiasa memaafkan meskipun suami masih tidak berubah. Baru-baru ini berlaku ujian yang berat. Kini, kami masih serumah tetapi berasingan bilik. Apakah hukum isteri meminta cerai? Terima kasih ustaz.
 Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Perkahwinan atau pernikahan adalah sangat dituntut di dalam Islam. Sudah menjadi fitrah manusia untuk saling berkasih sayang ini diperjelaskan di dalam Al-Quran melalui firman Allah SWT:
وَمِنْ آيَاتِهِ أَنْ خَلَقَ لَكُم مِّنْ أَنفُسِكُمْ أَزْوَاجًا لِّتَسْكُنُوا إِلَيْهَا وَجَعَلَ بَيْنَكُم مَّوَدَّةً وَرَحْمَةً ۚ
Maksudnya:
“Dan di antara tanda-tanda kekuasaan-Nya ialah dia menciptakan untukmu isteri-isteri dari jenismu sendiri, supaya kamu cenderung dan merasa tenteram kepadanya, dan dijadikan-Nya di antaramu rasa kasih dan sayang.”
(Surah al-Rum: 21)
Namun begitu, disebalik bahagia dan romantisnya dalam sebuah rumahtangga, sudah tentu terdapat juga pasang surutnya. Antara sebab konflik dalam rumahtangga adalah penglibatan orang ketiga, tidak menghargai pasangan, stress, isu kewangan, keganasan rumahtangga dan seumpamanya.
Oleh itu, sekiranya segala usaha telah dilakukan dalam mempertahankan institusi kekeluargaan, tetapi hanya perceraian sahaja jalan keluarnya, maka Islam membenarkannya. Firman Allah SWT:
ٱلطَّلَٰقُ مَرَّتَانِۖ فَإِمۡسَاكُۢ بِمَعۡرُوفٍ أَوۡ تَسۡرِيحُۢ بِإِحۡسَٰنٖۗ
Maksudnya:
“Talak (yang boleh dirujuk kembali itu hanya) dua kali. Sesudah itu bolehlah ia (rujuk dan) memegang terus (isterinya itu) dengan cara yang sepatutnya atau melepaskan (menceraikannya) dengan cara yang baik.”
(Surah al-Baqarah: 229)
Berbalik kepada soalan yang diajukan, kami nasihatkan agar saudari cuba berbincang dahulu secara baik dengan suami untuk mendapatkan solusi. Namun sekiranya segala usaha telah dilakukan dan tiada jalan lain, maka saudari boleh rujuk ke mahkamah syariah bagi permohonan cerai yakni melalui fasakh atau khuluk. Sebagai contohnya dibawah
Seksyen 52: Perintah untuk membubarkan perkahwinan atau untuk fasakh
(1)  Seseorang perempuan yang berkahwin mengikut Hukum Syarak adalah berhak mendapat suatu perintah untuk membubarkan perkahwinan atau untuk fasakh atas satu atau lebih daripada alasan yang berikut, iaitu:
(a)
 bahawa tempat di mana beradanya suami telah tidak diketahui selama tempoh lebih daripada satu tahun;
(b)
bahawa suami telah cuai atau telah tidak mengadakan peruntukan bagi nafkahnya selama tempoh tiga bulan;
(c)
 bahawa suami telah dihukum penjara selama tempoh tiga tahun atau lebih;
(d)
bahawa suami telah tidak menunaikan, tanpa sebab yang munasabah, kewajipan perkahwinannya (nafkah batin) selama tempoh satu tahun;
(e)
bahawa suami telah mati pucuk pada masa perkahwinan dan masih lagi sedemikian dan isteri tidak tahu pada masa perkahwinan bahawa suami telah mati pucuk;
(f)
 bahawa suami telah gila selama tempoh dua tahun atau sedang mengidap penyakit kusta atau vitiligo atau sedang mengidap penyakit kelamin dalam keadaan boleh berjangkit;
(g)
 bahawa isteri, setelah dikahwinkan oleh wali mujbirnya sebelum dia mencapai umur baligh, menolak perkahwinan itu sebelum mencapai umur lapan belas tahun, dan dia belum disetubuhi oleh suaminya itu;
(h)
 bahawa suami menganiayainya, iaitu, antara lain—
(i) lazim menyakiti atau menjadikan kehidupannya menderita disebabkan oleh kelakuan aniaya; atau
(ii) berkawan dengan perempuan jahat atau hidup berperangai keji mengikut pandangan Hukum Syarak; atau
(iii) cuba memaksa isteri hidup secara lucah; atau
(iv) melupuskan harta isteri atau melarang isteri itu daripada menggunakan haknya di sisi undang-undang terhadap harta itu; atau
(v) menghalang isteri daripada menunaikan atau menjalankan kewajipan atau amalan agamanya; atau
(vi) jika dia mempunyai isteri lebih daripada seorang, dia tidak melayani isteri yang berkenaan secara adil mengikut kehendak Hukum Syarak;
(Lihat
Akta Akta 303 Akta Undang-Undang Keluarga Islam (Wilayah-Wilayah Persekutuan) 1984
)
Meskipun cerai merupakan suatu perkara yang tidak disukai Allah SWT, akan tetapi ia merupakan jalan terakhir yang diberikan bagi menjaga kemaslahatan kedua-dua pihak. Sabda Nabi SAW:
أَبْغَضُ الْحَلَالِ إِلَى اللَّهِ الطَّلَاقِ
Maksudnya:
“Perkara halal yang paling dimurkai Allah adalah talak.”
Riwayat Abu Daud (2178) dan Ibn Majah (2018)
Oleh itu, Islam meraikan perasaan wanita terhadap suaminya dengan membenarkan wanita tersebut untuk menuntut pembubaran perkahwinannya apabila dia itu tidak lagi menyukai suaminya dan bimbang perasaan benci itu akan menyebabkannya dia derhaka kepada suaminya. Hal ini seperti mana hadith yang diriwayatkan oleh Ibn ‘Abbas RA:
جَاءَتِ امْرَأَةُ ثَابِتِ بْنِ قَيْسِ بْنِ شَمَّاسٍ إِلَى النَّبِيِّ صَلى الله عَلَيهِ وَسَلَّم فَقَالَتْ يَا رَسُولَ اللَّهِ مَا أَنْقِمُ عَلَى ثَابِتٍ فِي دِينٍ وَلاَ خُلُقٍ، إِلاَّ أَنِّي أَخَافُ الْكُفْرَ. فَقَالَ رَسُولُ اللَّهِ صَلى الله عَلَيهِ وَسَلَّم  “ فَتَرُدِّينَ عَلَيْهِ حَدِيقَتَهُ ”. فَقَالَتْ نَعَمْ. فَرَدَّتْ عَلَيْهِ، وَأَمَرَهُ فَفَارَقَهَا
Maksudnya:
Isteri Thabit bin Qais telah datang kepada Rasulullah SAW dan berkata: “Wahai Rasulullah! Aku tidak mempertikaikan Thabit daripada sudut akhlak dan agamanya. Namun aku membenci kekufuran dalam Islam (mengelak daripada derhaka kepada suami). Maka Rasulullah SAW pun bersabda: Mahukah engkau mengembalikan kebunnya (maharnya)? Jawabnya: “Ya”. Lalu Rasulullah bersabda kepada Thabit: Ambillah kebunmu dan talakkanlah dia.”
                                                                                Riwayat al-Bukhari (5276)
Kesimpulan
Justeru itu, sebagai seorang isteri,
saudari berhak untuk menuntut cerai apabila tiada jalan keluar, sekiranya terdapat sebab yang sah disisi syarak, terutamanya apabila si suami tidak lagi menjalankan tanggungjawabnya sebagai suami, meninggalkan suruhan Allah SWT dan seumpamanya
. Namun, jika sekiranya terdapat solusi diantara saudari dan suami, maka berbaiklah agar rumah tangga saudari dapat diselamatkan. Walaubagaimanapun, jika tidak ada persefahaman lagi, maka kami nasihatkan agar saudari rujuk ke Mahkamah Syariah untuk permohonan fasakh. Ketika itu, hakim yang akan memutuskannya. Selaras dengan kaedah fiqh:
أَنَّ حُكْمَ الْحَاكِمِ يَرْفَعُ الْخِلَافَ
Maksudnya:
“Keputusan hakim (pemerintah) mengangkat khilaf.”
Semoga isu ini dapat diselesaikan dengan tenang dan harmoni. Kami akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Bertarikh: 30 Mei 2023 bersamaan 10 Zulkaedah 1444H


#1684: Memakan Hamster

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Maaf mengganggu. Saya hendak bertanya mengenai status halal hamster. Sekiranya ia halal, adakah bermakna ia boleh dimakan setelah menyembelihnya? Sekiranya ia tidak halal dimakan, apakah kaedah yang dianjurkan oleh Islam untuk membunuhnya? Mohon pencerahan. Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Definisi Hamster
Menurut
Kamus Dewan Edisi Keempat
, hamster ialah sejenis binatang kecil seakan-akan tikus yang dipelihara di rumah sebagai binatang kesayangan.
[1]
 Dalam
al-Mausu‘ah al-‘Arabiyah al-‘Alamiyah
 (26/122) dinyatakan, hamster termasuk jenis pengerat kecil yang pendek, yang menjadi salah satu haiwan berbulu hiasan rumah. Biasanya, hamster memiliki ekor yang pendek, mulutnya basah, yang membantu dirinya untuk menampung banyak makanan. Terdapat sekitar 15 variasi hamster yang hidup.
Hamster ialah mana-mana satu daripada beberapa jenis rodensia kecil, montok, dan berbulu, yang tinggal di Eropah dan Asia. Kebanyakan jenis hamster mempunyai ekor pendek dan kantung pada pipi yang boleh diisi dengan banyak makanan. Terdapat lebih kurang 15 jenis hamster. Spesies yang paling terkenal ialah
hamster keemasan
 dan
hamster biasa.
Hamster keemasan yang juga dinamakan
hamster Syria
, berwarna perang kemerahan pada bahagian belakangnya, dan putih pada bahagian bawahnya. Hamster keemasan kira-kira 18 sentimeter panjangnya dan mempunyai ekor yang pendek sepanjang 13 milimeter. Beratnya kira-kira 110 gram. Hamster biasa juga dinamakan
hamster perut hitam
, kerana ia berbulu hitam pada bahagian bawahnya. Hamster biasa kira-kira 28 sentimeter panjangnya dan beratnya sehingga 900 gram. Hamster keemasan dan hamster biasa tinggal bersendirian dan aktif terutamanya pada waktu malam. la menggali lubang bawah tanah yang mempunyai petak berasingan untuk bersarang, menyimpan makanan, dan membuang najis. Hamster memakan banyak jenis makanan, termasuk buah-buahan, biji-bijian, tumbuhan hijau, dan sesetengah haiwan kecil.
Hamster keemasan betina bunting selama 16 hari, dan hamster biasa bunting selama 16 hingga 20 hari. Kedua-dua spesies ini biasanya melahirkan enam atau tujuh ekor anak. Hamster betina liar biasanya beranak dua kali setahun, tetapi ia boleh beranak sekerap sekali sebulan jika dipelihara. Anak hamster yang baru dilahirkan tidak berupaya sama sekali dan dijaga oleh ibunya selama kira-kira tiga minggu.
Hamster keemasan adalah haiwan kesayangan yang popular. Hamster kesayangan hendaklah disimpan dalam sangkar logam, atau kurungan kaca atau plastik. Lantai kurungan hendaklah dialas dengan tatal kayu, rumput kering, atau lain-lain bahan yang mudah menyerap. Hamster boleh diberi banyak jenis makanan, termasuk buah, sayur mentah, bijirin, oat butir atau oat kasar, dan sedikit daging. la memerlukan air bersih. Hamster kesayangan boleh hidup selama tiga hingga empat tahun.
Dari segi pengelasan saintifik, hamster tergolong dalam famili rodensia, Cricetidae. Hamster keemasan ialah
Mesocricetus auratus
, dan hamster biasa ialah
Cricetus cricetus
. (Lihat
Ensiklopedia Dunia
, terj. DBP, 8/159).
Hamster berbeza dengan tikus
Tidak dapat dinafikan, tikus mempunyai spesies-spesies dan jenis-jenis yang banyak. Menurut ‘Aidil Muhammad Ali, pada sebahagian penelitian bahawa tikus mempunyai 86 jenis dan terdiri daripada 720 spesies. (Lihat
al-Qawaridh fi al-Watni al-‘Arabi
, hlm. 75).
Bahkan al-Hafiz Ibn Hajar turut menyatakan, tikus mempunyai pelbagai jenis, seperti
al-Juraz
 (rat),
al-khuld
 (tikus gurun), tikus unta, tikus ikan, dan banyak lagi. Semua jenis tikus ini hukumnya sama, iaitu haram dimakan dan boleh dibunuh. (Lihat
Fath al-Bari
, 4/39).
Terdapat beberapa perbezaan utama yang membezakan hamster daripada tikus. Spesies hamster boleh menjadi lebih besar daripada tikus biasa. Banyak hamster ditemui dalam pelbagai warna, manakala tikus biasa cenderung berwarna coklat atau kelabu. Walau bagaimanapun, tikus juga terdapat dalam beberapa warna dan corak seperti hamster, jadi ini bukan satu-satunya cara untuk menentukannya.
Pemakanan antara hamster dan tikus juga berbeza, dengan kebanyakan hamster peliharaan memakan makanan yang lebih lengkap berbanding tikus liar. Habitat tikus juga berbeza daripada habitat hamster, kerana tikus menjalani gaya hidup yang lebih fleksibel daripada hamster. Walau bagaimanapun, hamster dan tikus yang dijinakkan tinggal di habitat yang sama.
Cara mudah untuk membezakan antara hamster dengan tetikus adalah dengan melihatnya. Hamster mempunyai kaki dan ekor yang pendek dengan badan yang agak lebar; tikus lebih langsing daripada hamster, dengan ekor yang sangat panjang dan sempit. Walaupun ia bergantung pada spesies hamster atau tikus tertentu, sesetengah hamster mempunyai bintik-bintik atau bintik-bintik warna pada mereka atau mempunyai perut putih dan belakang berwarna. Perkara yang sama juga boleh dikatakan untuk spesies tikus tertentu, walaupun banyak tikus liar adalah satu warna untuk melindungi mereka dengan lebih baik dalam persekitaran semula jadi. Walau bagaimanapun, memandangkan seberapa banyak spesies tikus yang ada, tikus berkemungkinan mempunyai lebih banyak kombinasi warna daripada spesies hamster biasa.
Selain itu, tikus mempunyai telinga dan mata yang lebih besar daripada hamster biasa, yang boleh menjadi satu lagi cara mudah untuk membezakan antara satu sama lain. Walau bagaimanapun, sesetengah hamster mempunyai telinga yang sangat besar, jadi mungkin lebih baik untuk melihat saiz dan bentuk keseluruhan badan mereka terlebih dahulu.
Dari segi diet (pemakanan), hamster dan tikus mempunyai beberapa perbezaan dalam apa yang mereka suka makan. Hamster yang dipelihara dalam kurungan menikmati pelet, jerami, buah-buahan segar dan sayur-sayuran serta biji benih. Tikus berbeza daripada hamster kerana mereka adalah omnivor yang sangat oportunistik, memakan pelbagai jenis makanan apabila mereka terjumpanya. Walau bagaimanapun, kedua-dua hamster dan tikus menyimpan makanan mereka, sama ada ia dijinakkan atau tidak.
Satu lagi perbezaan yang jelas antara hamster dan tikus ialah pada kepanjangan ekor. Tikus mempunyai ekor yang selalunya sama panjang dengan badan mereka, manakala hamster dilahirkan dengan ekor yang kecil. Kebanyakan ekor hamster hanya beberapa sentimeter panjangnya, manakala ekor tikus adalah beberapa inci panjangnya. Padahal tikus memerlukan ekor mereka terutamanya untuk keseimbangan, hamster nampaknya dapat bergerak dengan baik tanpa ekor yang sangat panjang. Tikus sering mendapati diri mereka dalam lebih banyak senario akrobatik daripada hamster biasa, jadi sesuailah mereka mempunyai ekor yang panjang untuk membantu mereka mengimbangi.
Perbezaan terakhir antara hamster dan tikus dapat dilihat melalui tingkah laku keseluruhan mereka. Tidak kira baka atau status peliharaan hamster atau tikus, tingkah laku mereka berbeza-beza. Sebagai contoh, hamster adalah makhluk malam yang sangat aktif, manakala tikus aktif hanya selama beberapa jam dalam sehari, termasuk waktu malam. Hamster juga sangat mesra dan mudah mesra, manakala tikus cenderung lebih pemalu dan ingin tahu secara keseluruhan, memanaskan diri kepada pemiliknya tepat pada masanya.
[2]
Hukum memakan hamster
Sebelum menjawab soalan yang diajukan, terdapat kaedah menyebutkan bahawa hukum asal — yakni dalam menentukan status halal — bagi suatu haiwan darat itu adalah harus dan halal dimakan selagi mana tiada dalil yang mengharamkannya. Firman Allah SWT:
أُحِلَّتْ لَكُم بَهِيمَةُ الْأَنْعَامِ إِلَّا مَا يُتْلَىٰ عَلَيْكُمْ
Maksudnya:

“Dihalalkan bagi kamu (memakan) binatang-binatang ternak (dan sebagainya), kecuali apa yang akan dibacakan (tentang haramnya) kepada kamu.”
(Surah al-Ma’idah: 1)
Tambahan lagi, Syeikh Muhammad bin Soleh juga ada menyebutkan bahawa hukum asal bagi suatu makanan itu adalah halal melainkan adanya dalil yang mengharamkannya. Jika timbul keraguan dalam diri kita mengenai suatu makanan itu, yakni adakah ia halal ataupun haram. Maka, ia dihukumkan sebagai halal sehinggalah jelas kepada kita bahawa hukumnya adalah haram. Hal ini adalah berdasarkan kepada firman Allah SWT:
هُوَ الَّذِي خَلَقَ لَكُم مَّا فِي الْأَرْضِ جَمِيعًا
Maksudnya:
 “
Dia lah (Allah) yang menjadikan untuk kamu segala yang ada di bumi.
”
(Surah al-Baqarah: 29)
Ayat di atas merangkumi segala sesuatu yang ada di atas muka bumi ini yang terdiri daripada haiwan-haiwan, tumbuh-tumbuhan, pakaian dan sebagainya. Begitu juga firman Allah SWT:
وَسَخَّرَ لَكُم مَّا فِي السَّمَاوَاتِ وَمَا فِي الْأَرْضِ جَمِيعًا مِّنْهُ
Maksudnya:

“Dan Dia (Allah) telah menundukkan untukmu apa yang di langit dan apa yang di bumi semuanya, (sebagai rahmat) daripada-Nya.”
(Surah al-Jathiyah: 13)
Begitulah juga dalam sebuah riwayat daripada Abu al-Darda’ bahawa Rasulullah SAW bersabda:
ما أَحَلَّ اللهُ فِي كِتَابِهِ فَهُوَ حَلَالٌ، وَمَا حَرَّمَ فَهُوَ حَرَامٌ، وَمَا سَكَتَ عَنْهُ فَهُوَ عَفْوٌ
Maksudnya:
 “
Apa yang Allah SWT halalkan dalam kitab-Nya, maka ia adalah halal. Apa yang Allah SWT haramkan, maka ia adalah haram, dan apa yang didiamkan mengenainya, maka ia adalah dimaafkan
.”
Riwayat al-Bazzar (4087) dan al-Tabarani dalam
Musnad al-Syamiyyin
 (2102).
Oleh yang demikian, hukum asal bagi seluruh haiwan adalah halal sehinggalah datangnya dalil yang menunjukkan keharamannya. (Lihat
Fatawa Nur ‘ala al-Darb
, 20/2).
Berbalik kepada soalan yang ditanyakan, secara umumnya, hamster tergolong dalam jenis haiwan
hasyarat al-ardh
 (حَشَرَاتِ الْأَرْضِ) sepertimana kala jengking, kumbang, lipas, tikus dan seumpamanya. Dalam bahasa mudahnya,
hasyarat
 ialah haiwan kecil yang melata di bumi dan haiwan kecil perosak. (Lihat
al-Mausu‘ah al-Fiqhiyyah al-Kuwaitiyyah
, 17/278).
Berkenaan kehalalan
hasyarat
(hukum memakannya), ringkasnya terdapat dua pendapat ulama.
Pendapat pertama
 menyatakan semua hasyarat adalah haram untuk dimakan kerana dianggap sebagai haiwan yang jijik dan kotor serta tabiat yang sihat menjauhinya. Inilah pendapat ulama mazhab Hanafi, Syafi‘i dan Hanbali. Mereka mengecualikan daripada
hasyarat
 itu belalang kerana umat telah bersepakat mengenai kehalalannya.
Selain itu, ulama mazhab Syafi‘i dan Hanbali turut mengecualikan dhab kerana ia termasuk dalam jenis haiwan hasyarat yang halal untuk dimakan. Begitu juga ulama mazhab Hanbali mengecualikan jerboa dan
wabar
 (hyrax) dan berpendapat kedua-duanya adalah halal untuk dimakan. Manakala ulama mazhab Syafi‘i menambah lagi (selain daripada jerboa dan
wabar
) dengan turut mengecualikan
ummu hubain
 (trapelus), landak dan
bint ‘irs
 (weasel), dan berpendapat ia adalah halal untuk dimakan.
Manakala pendapat kedua menyatakan semua jenis
hasyarat
 adalah halal untuk dimakan. Ini merupakan mazhab Maliki, yang pada asalnya terdapat dua riwayat mengenainya. Kemudian mazhab telah bersetuju dengan pendapat ini. (Lihat
al-Mausu‘ah al-Fiqhiyyah al-Kuwaitiyyah
, 17/279).
Selain daripada itu, Imam al-Nawawi ada menyatakan bahawa mazhab kami (mazhab Syafi‘i), Abu Hanifah, Ahmad dan Daud berpendapat, haram untuk memakannya. Manakala Imam Malik pula berpendapat, ia adalah halal untuk dimakan. Keharusan ini adalah berdasarkan kepada firman Allah SWT:
قُل لَّا أَجِدُ فِي مَا أُوحِيَ إِلَيَّ مُحَرَّمًا عَلَىٰ طَاعِمٍ يَطْعَمُهُ إِلَّا أَن يَكُونَ مَيْتَةً أَوْ دَمًا مَّسْفُوحًا أَوْ لَحْمَ خِنزِيرٍ
Maksudnya:
 “
Katakanlah (wahai Muhammad): ‘Aku tidak dapati dalam apa yang telah diwahyukan kepadaku, sesuatu yang diharamkan bagi orang yang hendak memakannya melainkan kalau benda itu bangkai, atau darah yang mengalir, atau daging babi.’
”
(Surah al-An‘am: 145)
Begitu juga, terdapat riwayat daripada al-Talib bin Tha‘labah al-Tamimi R.A, beliau berkata:
صحِبْتُ النَّبيَّ صلّى اللهُ عليه وسلَّم فلم أسمَعْ لحشَرةِ الأرضِ تحريمًا
Maksudnya:

“Aku telah bersahabat dengan Nabi SAW dan tidak mendengar mengenai pengharaman hasyarat (serangga dan haiwan kecil yang melata).”
Riwayat Abu Daud (3798)
Manakala Imam al-Syafi‘i dan para ashabnya pula berhujah berdasarkan kepada firman Allah SWT:
وَيُحَرِّمُ عَلَيْهِمُ الْخَبَائِثَ
Maksudnya:

“dan ia mengharamkan kepada mereka segala benda yang buruk.”
(Surah al-A‘raf: 157)
Menurut mereka (Imam al-Syafi‘i dan para ashabnya), makna ayat ini ialah apa-apa yang dianggap jijik dan kotor oleh orang Arab. (Lihat
al-Majmu‘ Syarh al-Muhazzab
, 9/16).
Seterusnya, Imam al-Nawawi juga ada menjawab hujah-hujah yang dikemukakan oleh mereka yang mengharuskan untuk memakan
hasyarat
 (termasuklah ular) iaitu firman Allah SWT dalam surah al-An‘am ayat 145 dan hadith al-Talib sebahagaimana yang telah disebutkan di atas. Imam al-Nawawi menyatakan, adapun ayat tersebut, Imam al-Syafi‘i dan ulama selainnya berpendapat, maknanya adalah daripada apa-apa makanan yang kamu makan dan kamu suka (tidak menganggapnya jijik). Imam al-Syafi‘i menambah, inilah maknanya yang lebih
aula
 (utama) berdasarkan dalil al-Sunnah.
Wallahu a‘lam
. Adapun hadith al-Talib pula, sekalipun ia hadith yang
thabit
, tetap tidak boleh menjadi dalil. Hal ini kerana perkataannya yang mengatakan beliau tidak mendengar mengenai pengharaman
hasyarat
, tidak menunjukkan perkara tersebut tidak didengari oleh sahabat yang lain.
Wallahu a‘lam.
 (Lihat
al-Majmu‘ Syarh al-Muhazzab
, 9/16-17).
Kesimpulannya
Oleh itu, berdasarkan kepada kenyataan dan perbincangan di atas,
kami berpendapat bahawa hamster haram untuk dimakan kerana ia termasuk dalam jenis
hasyarat
 dan
hasyarat
 pula haram untuk dimakan disebabkan oleh ia dianggap sebagai jijik dan kotor (
istikhbath
).
 Inilah pendapat yang dilihat lebih selamat dan
ihtiyat
 (berhati-hati) Apatah lagi, tidak dinyatakan terdapatnya pengecualian ke atas hamster seperti mana diberikan kepada jerboa dan lain-lain daripada jenis haiwan
hasyarat
 yang dikecualikan. Firman Allah SWT:
وَيُحَرِّمُ عَلَيْهِمُ الْخَبَائِثَ
Maksudnya:

“Dia mengharamkan kepada mereka segala benda yang buruk.”
(Surah al-A‘raf : 157)
Ayat ini menunjukkan bahawa diharamkan segala apa yang jijik pada jiwa seperti bangkai dan darah, serta orang yang memakannya dianggap fasik.  Dalam kata lain, semua benda yang dianggap kotor pada tabiat manusia dan dirasakan jijik pada jiwa adalah diharamkan kerana ia menjadi sebab kepada sakit. Lalu apa sahaja yang memudaratkan hukum asalnya adalah haram. Justeru setiap yang jijik pada tabiat manusia pada asalnya adalah haram, melainkan terdapat dalil yang menyatakan hukum sebaliknya. (Lihat
Mafatih al-Ghaib
, 15/381).
Sekalipun ia tidak halal untuk dimakan, bukanlah bermaksud ia boleh dibunuh sewenang-wenangnya dengan menganggap hukumnya adalah seperti tikus iaitu diperintahkan untuk dibunuh sebagaimana hadith, Nabi SAW bersabda:
خَمْسٌ فَوَاسِقُ، يُقْتَلْنَ فِي الحَرَمِ: الفَأْرَةُ، وَالعَقْرَبُ، وَالحُدَيَّا، وَالغُرَابُ، وَالكَلْبُ العَقُورُ
Maksudnya
: “
Lima binatang fawasiq (yang mendatangkan kerosakan) boleh dibunuh di Tanah Haram: Tikus, kala jengking, helang, gagak, dan anjing yang ganas
.”
Riwayat al-Bukhari (3314; 1826) dan Muslim (1198)
Di sana terdapatnya haiwan yang menyerupai atau mirip kepada tikus iaitu jerboa, tetapi ia dihukumkan sebagai halal berbeza hukumnya dengan tikus. Perbincangan lanjut mengenai jerboa, bolehlah merujuk kepada artikel kami dalam Ahkam Syar‘iyyah yang bertajuk:
#1100: Makan Jerboa.
[3]
 Hamster bukanlah tikus sekalipun ia menyerupai tikus. Atas dasar itu, dibolehkan untuk memeliharanya sebagai haiwan peliharaan meskipun meninggalkan perbuatan memeliharanya adalah lebih baik dan jauh daripada
syubhah
. Perbahasan lanjut berkenaan hal ini, bolehlah merujuk kepada artikel kami dalam Ahkam Syar‘iyyah yang bertajuk:
#803: Pelihara Hamster.
[4]
Oleh itu, kami berpendapat tidak boleh membunuh hamster melainkan ia mendatangkan kerosakan, memberi mudarat dan mengganggu manusia.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.
[1]
 Lihat
https://prpm.dbp.gov.my/cari1?keyword=hamster
. Diakses pada 24 Mei 2023.
[2]
 Lihat
https://a-z-animals.com/blog/hamster-vs-mouse/
. Diakses pada 24 Mei 2023.
[3]
 Lihat
https://maktabahalbakri.com/1100-makan-jerboa/
. Diakses pada 24 Mei 2023.
[4]
 Lihat
https://maktabahalbakri.com/803-pelihara-hamster/
. Diakses pada 24 Mei 2023.
Bertarikh: 30 Mei 2023 bersamaan 10 Zulkaedah 1444H


#1685: Aqiqah Pada Janin Yang Telah Gugur

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
:
Assalamualaikum Datuk saya ingin tahu, jika anak yg telah pergi bertemu ilahi dalam usia 4 bulan dalam kandungan, adakah boleh untuk di buat Aqiqah?
Jawapan
 :
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Definisi Aqiqah dan Hukum Melakukannya
Aqiqah bermaksud penyembelihan binatang korban sebagai tanda syukur di atas kelahiran anak beserta niat dan syarat-syarat tertentu. (Lihat
al-Mausu‘ah al-Fiqhiyyah al-Kuwaitiyyah
, 30/276)
Hukum bagi pelaksanaan aqiqah ialah sunat muakkad bagi yang berkemampuan. (Lihat
al-Majmu’ Syarh al-Muhazzab
, 8/426). Asal pensyariatannya adalah berdasarkan sebuah hadith daripada Salman bin Amir al-Dhabbi RA bahawa dia mendengar Rasulullah SAW bersabda:
مَعَ الْغُلاَمِ عَقِيقَتُهُ فَأَهْرِيقُوا عَنْهُ دَمًا وَأَمِيطُوا عَنْهُ الأَذَى
Maksudnya:
“Bersama-sama kelahiran bayi ada aqiqahnya. Oleh itu, tumpahkanlah darah aqiqah bagi pihaknya dan buangkanlah kekotoran dan najis daripadanya.”
Riwayat al-Bukhari (2839)
Hadith ini merupakan dalil pensyariatan aqiqah apabila seseorang bayi itu dilahirkan. Hukum bagi pelaksanaan aqiqah ialah sunat muakkadah bagi yang berkemampuan. (Lihat
al-Majmu’ Syarh al-Muhazzab
, 8/426). Ia sunat dilakukan pada hari ketujuh kelahiran bayi tersebut disamping memberikan nama yang baik dan juga mencukur rambut bayi tersebut. Ini berdasarkan sabda Baginda SAW daripada Samurah RA:
الْغُلاَمُ مُرْتَهَنٌ بِعَقِيقَتِهِ يُذْبَحُ عَنْهُ يَوْمَ السَّابِعِ وَيُسَمَّى وَيُحْلَقُ رَأْسُهُ
Maksudnya
: “
Bayi itu tertebus dengan aqiqahnya. Disembelih aqiqah pada hari yang ketujuh kelahirannya, diberikan nama dan dicukur rambutnya
”.
Riwayat Abu Daud (1522)
Berdasarkan hadith di atas, dapatlah difahami bahawa jika seseorang bayi itu dilahirkan, maka disunatkan untuk dilaksanakan aqiqah ke atasnya dengan bilangan sebanyak dua ekor kambing bagi lelaki dan seekor kambing bagi perempuan. Ini juga berdasarkan kepada hadith Nabi Muhammad S.A.W:
مَنْ وُلِدَ لَهُ وَلَدٌ فَأَحَبَّ أَنْ يَنْسُكَ عَنْهُ فَلْيَنْسُكْ عَنِ الْغُلاَمِ شَاتَانِ مُكَافِئَتَانِ وَعَنِ الْجَارِيَةِ شَاةٌ
Maksudnya
:
“Sesiapa yang dikurniakan anak dan ingin melakukan ibadat untuknya, maka lakukanlah ibadah aqiqah bagi anak lelaki dua ekor kambing dan bagi anak perempuan pula seekor kambing”.
Riwayat Abu Daud (2842)
Berbalik kepada persoalan di atas, Kami lampirkan bersama pendapat sebahagian ulama’ Syafi’i berkenaan jika janin yang meninggal dunia atau gugur, maka adakah disunatkan juga untuk dilaksanakan aqiqah ke atasnya atau tidak disunatkan. Dalam hal ini kami memetik kata-kata Ibn Hajar al-Haitami dalam kitabnya:
بأنّ العقيقة إِنمّا تسنّ عن سقط نفخت فيه الروح، وأما ما لم تنفخ فيه الروح فهو جماد لا يبعث ولا ينتفع به في الآخرة، فلا تسن له عقيقة، بخلاف ما نفخت فيه فإنه حي يبعث في الآخرة، وينتفع بشفاعته، وقد قال جماعة من السلف: من لم يعق عن ولده لا يشفع له يوم القيامة، فأفهمَ ما ذَكَرتُه من أن العقيقة تابعة للولد الذي يشفع، وهو من نفخت فيه الروح، فكذلك يقيد ندبها بمن نفخت فيه الروح، والله سبحانه وتعالى أعلم.
Maksudnya: Sesungguhnya aqiqah disunatkan ke atas janin yang gugur setelah ditiupkan roh pada dirinya. Dan jika belum ataupun tidak ditiupkan roh padanya maka ia merupakan objek yang tidak akan dibangkitkan dan tiada manfaat daripadanya pada Hari Akhirat kelak, maka tidak disunatkan ke atasnya aqiqah. Ini berbeza dengan janin yang telah ditiupkan roh ke atasnya maka sesungguhnya dia telah hidup dan bakal dibangkitkan di Akhirat kelak, dan bermanfaat dengan syafaatnya. Telah berkata sebahagian ulama’ terdahulu: Barangsiapa yang tidak melakukan aqiqah ke atas anaknya maka tiada syafaat baginya (dari anaknya) pada hari Kiamat. Maka difahami daripada kalam mereka bahawasanya pelaksanaan aqiqah mengikut kepada anak yang boleh memberi syafaat, yakni anak yang telah ditiupkan roh ke atasnya, begitu juga terikat padanya hukum sunat. (Lihat
al-Fatawa al-Fiqhiyyah al-Kubra
; 4/257).
Berdasarkan kalam ini,
Dar al-Ifta’ al-Misriyyah
juga ada mengeluarkan pendapat mereka iaitu jika umur janin ialah empat bulan atau lebih maka disunatkan aqiqah ke atasnya disebabkan telah ditiupkan roh ke atasnya. Adapun jika ia tidak melebihi tempoh empat bulan, maka tidak disunatkan untuk melaksanakan aqiqah ke atasnya kerana ia mengambil hukum objek. Perkara ini dikuatkan lagi dengan fatwa yang dikeluarkan oleh
Fatawa al-Lajnah al-Da’imah
, (8/407).
Dalil yang menyatakan sunat melakukan aqiqah pada janin yang telah gugur yang berumur empat bulan ke atas ialah berdasarkan hadith yang diriwayatkan oleh Ummi Kurzin R.Anha beliau bertanya kepada Nabi Muhammad SAW kemudian Baginda bersabda:
عنِ الغَلامِ شاتانِ، وعنِ الأُنثى واحدةٌ، ولا يَضرُّكُم ذُكرانًا كُنَّ أَمْ إناثًا
Maksudnya: “
Untuk Bayi lelaki dua ekor kambing dan untuk bayi perempuan seekor kambing  dan tidak menjadi masalah samaada kambing tersebut jantan atau betina
.”
Riwayat Abu Daud (2835) dan al-Tarmizi (1516)
Hadith ini bersifat umum.Ia meliputi janin yang telah gugur ataupun yang hidup selepas ditiupkan roh. (Lihat
Majmu’ Fatawa Ibn Baz
, 18/49).
Kesimpulan yang dapat kami simpukan di sini adalah seperti berikut:
Jika janin gugur setelah tempoh empat bulan atau lebih, maka disunatkan aqiqah ke atasnya.
Jika janin gugur sebelum cukup tempoh empat bulan, maka tidak disunatkan aqiqah ke atasnya, kerana ia hanya diibaratkan sebagai objek.
Kami akhiri dengan doa:
رَبَّنَا آتِنَا فِي الدُّنْيَا حَسَنَةً ، وَفِي الْآخِرَةِ حَسَنَةً ، وَقِنَا عَذَابَ النَّارِ
Maksudnya:
“Wahai Tuhan kami, berilah kami kebaikan di dunia dan kebaikan di akhirat, dan peliharalah kami dari azab neraka.”
Surah al-Baqarah (201)
Bertarikh: 30 Mei 2023 bersamaan 10 Zulkaedah 1444H


#1686: Musafir Sekarang Semakin Mudah, Masih Bolehkah Jamak Qasar?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya tengok, bila orang nak bermusafir sekarang ini, sangat mudah. Kerana kenderaan sudah canggih dan moden. Jadi, persoalan saya, adakah masih boleh dilakukan jamak qasar, dalam keadaan perjalanan sudah jadi semakin mudah dan pantas, tak seperti dulu-dlu. Mohon pencerahan.
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan di atas, solat qasar dan jamak adalah merupakan rukhsah yang diberikan oleh Allah SWT. Ia merupakan kemudahan yang dianugerahkan kepada umat Islam agar mereka boleh menunaikan ibadat solat di mana sahaja mereka berada. Perkara ini dinyatakan oleh Allah SWT di dalam firmannya:
 وَإِذَا ضَرَبْتُمْ فِي الْأَرْضِ فَلَيْسَ عَلَيْكُمْ جُنَاحٌ أَن تَقْصُرُوا مِنَ الصَّلَاةِ
Maksudnya:
“Dan jika kamu bermusafir di muka bumi ini, maka tidak berdosa ke atas kamu untuk memendekkan solat (solat empat rakaat dijadikan kepada dua rakaat).”
(Surah al-Nisa’:101)
Imam al-Nawawi berkata: “Ayat ini mengaitkan hukum qasar dengan
 al-dorb `ala al-ardh
(permusafiran). Justeru, jika seseorang ialah penduduk suatu kota maka dia boleh qasar apabila dia berpisah daripada bangunan yang dinisbah kepada kota tersebut.” (Lihat
al-Majmu` Syarh al-Muhazzab
, 4/346)
Ayat di atas menjelaskan bahawa
rukhsah
 iaitu kemudahan dan keringanan yang diberikan oleh Allah SWT kepada hambanya yang bermusafir. Keringanan (
rukhsah
) ini merupakan pemberian daripada Allah SWT kepada hambaNya, maka hendaklah kita menerimanya.
Berkenaan persoalan di atas, kami nukilkan kisah daripada Saidina Umar bin al-Khattab R.A, di mana diriwayatkan daripada Ya’la bin Umayyah, katanya: Aku bertanya kepada Umar bin al-Khattab tentang firman Allah SWT:
فَلَيْسَ عَلَيْكُمْ جُنَاحٌ أَن تَقْصُرُوا مِنَ الصَّلَاةِ إِنْ خِفْتُمْ أَن يَفْتِنَكُمُ الَّذِينَ كَفَرُوا
Maksudnya: “
Maka kamu tidaklah berdosa mengqasarkan sembahyang jika kamu takut diserang oleh orang-orang kafir.”
Surah al-Nisa’ (10)
(Kataku kepada Umar): “
Sedangkan (sekarang ini) keadaan manusia sudah aman?
” Maka Umar menjawab: Aku juga pernah berasa ajaib seperti mana yang engkau rasa, lalu aku bertanya kepada Rasulullah SAW, baginda pun menjawab:
صَدَقَةٌ تَصَدَّقَ اللهُ بِهَا عَلَيْكُمْ، فَاقْبَلُوا صَدَقَتَهُ
Maksudnya:
“(Ia adalah) sedekah yang Allah berikan kepada kamu semua, maka terimalah sedekah dari-Nya.”
Riwayat Muslim (686), Abu Daud (1199), al-Tirmizi (3034), al-Nasa’i (1433), Ibn Majah (1065) dan Ahmad (174).
Nas ini menunjukkan bahawa sama ada terdapat
masyaqqah
 (kepayahan) atau tidak, ia tetap merupakan kurniaan Allah kepada hamba-hamba-Nya.
Syeikh Abd al-Muhsin al-‘Abbad berkata: “Maka harus bagi orang bermusafir untuk memendekkan solat yang empat rakaat kepada dua rakaat dan juga menjamakkan di antara solat zohor dengan asar dan maghrib dengan isyak. Ini adalah sedekah yang diberikan kepada kita semua.” (Lihat
Syarh Sunan Abi Daud
, 149/1)
Syeikh Dr Wahbah al-Zuhaili ketika mengulas berkenaan hikmah diberikan rukhsah qasar dan jamak menyebut bahawa ia bagi menolak kepayahan yang ada ketika permusafiran dan memberi kemudahan untuk menunaikan kewajipan yang telah difardukan. (Lihat
al-Fiqh al-Islami wa Adillatuhu
, 2/319)
Bahkan, terdapat hadith Nabi SAW yang menyebut secara umum:
السَّفَرُ قِطْعَةٌ مِنْ الْعَذَابِ يَمْنَعُ أَحَدَكُمْ نَوْمَهُ وَطَعَامَهُ فَإِذَا قَضَى نَهْمَتَهُ مِنْ وَجْهِهِ فَلْيُعَجِّلْ إِلَى أَهْلِهِ
Maksudnya: “
Permusafiran itu adalah sebahagian daripada azab. Ianya menghalang kamu daripada tidur dan makan. Apabila telah selesai menunaikan hajat daripada permusafiran tersebut, maka segeralah kembali kepada ahli keluarganya.”
Riwayat al-Bukhari (5429) dan Muslim (1927) daripada Abu Hurairah R.A
Kata ulama’, musafir itu sejuzuk daripada kesengsaraan, yang merangkumi perasaan kejiwaan, perpisahan dengan orang yang dikasihi dan pelbagai lagi.
Al-Qadhi ‘Iyadh menjelaskan: “
Di dalam permusafiran terdapat kepenatan dan kesusahan. Ia juga menghalang dari makan dan minum kerana terkadang itu makanan dan minuman boleh jadi ada dan boleh juga tiada ketika permusafiran.”
(Lihat
Ikmal al-Mu’lim Bi Fawaid Muslim
, 6/178)
Mulla Ali al-Qari menyebut:
“Permusafiran menyebabkan kita terpaksa berjauhan dengan ahli keluarga dan sahabat, serta susahnya hidup (di permusafiran).”
 (Lihat
Mirqah al-Mafatih Syarh Mishkat al-Masabih
, 7/414)
Semoga kita semua termasuk dalam golongan yang mendirikan solat. Marilah sama-sama kita berdoa:
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya:
 “Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.”
Bertarikh: 30 Mei 2023 bersamaan 10 Zulkaedah 1444H


#1687: Jual Beli Kroto Sebagai Makanan Burung

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Apakah hukum jual beli kroto atau telur semut sebagai makanan burung? Apatah lagi sekarang ini, sudah ada orang yang mula menternak semut bagi mendapatkan telurnya untuk dijual. Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Definisi Kroto
Kami kemukakan terlebih dahulu definisi kroto. Kroto merupakan nama yang digunakan untuk merujuk kepada telur semut. Kroto biasanya disebut untuk larva semut rangrang (kerengga) yang lebih besar daripada saiz telur semut yang lain. Kroto dihasilkan oleh ratu semut rangrang dan kewujudannya dilindungi ketat oleh semut pekerja dan biasanya tersembunyi dalam gulungan daun. Bilangan telur yang dihasilkan boleh menjadi sangat banyak sehingga mencecah ribuan telur dan bilangan pekerja yang menjaganya juga sangat ramai. Dikatakan bahawa kroto mengandungi banyak nutrien penting yang diperlukan oleh haiwan dan manusia. Selain itu, kroto juga telah lama digunakan sebagai ubat herba, tetapi ia lebih popular dijadikan sebagai makanan burung atau ayam kerana kandungan nutrisinya akan menjadikan burung lebih lincah dan kicauan yang lebih merdu.
[1]
Hukum jual beli kroto
Umumnya, dalam perkara jual beli, sesuatu yang hendak dijual beli mestilah bermanfaat dan boleh diambil manfaatnya. Hal ini kerana mazhab-mazhab telah bersepakat bahawa tidak dibenarkan menjual binatang buas dan burung, sekiranya tidak boleh diambil manfaatnya dalam apa jua keadaan pun. Sekiranya ia termasuk dalam jenis yang boleh diambil manfaat, maka harus untuk menjualnya kecuali babi kerana ia adalah najis. Justeru, tidak boleh mengambil menfaatnya dan begitu juga tidak boleh menjualnya. (Lihat
al-Mausu‘ah al-Fiqhiyyah al-Kuwaitiyyah
, 9/154).
Begitu juga pengarang
al-Fiqh al-Manhaji
 ada menyatakan, barangan jualan tersebut mestilah barangan yang bermanfaat menurut syarak dan
uruf
 (kebiasaan). Maksud pada adatnya, manfaat barangan tersebut menjadi tujuan jual beli dan dibenarkan oleh syara’.
Dengan ini, tidak sah menjual serangga berbisa atau haiwan yang tidak boleh dimanfaatkan atau manfaatnya tidak menjadi tujuan jual beli diadakan
. Demikian juga dengan peralatan yang melalaikan yang manfaatnya tidak dibenarkan oleh syara’. Sebabnya, membayar sesuatu untuk mendapat sesuatu yang tidak bermanfaat adalah perbuatan yang membazir. Rasulullah SAW sendiri melarang pembaziran. (Lihat
al-Fiqh al-Manhaji
, 6/17).
Terdapat riwayat daripada Ibn Abbas R.Anhuma, daripada Nabi SAW, Baginda bersabda:
إِنَّ اللَّهَ تَعَالَى إِذَا حَرَّمَ شَيْئًا حَرَّمَ ثَمَنَهُ
Maksudnya:
 “
Sesungguhnya Allah SWT apabila mengharamkan sesuatu, Dia turut mengharamkan hasil jualannya.
”
Riwayat al-Daraqutni (2815); Syeikh Syu‘aib al-Arna’ut dalam
Takhrij Sunan al-Daraqutni
(2815) menilainya sebagai sahih.
Imam al-Nawawi menjelaskan hadith di atas dengan menyebutkan, hadith ini difahami jika tujuan makanan itu dijual adalah untuk dimakan. Berbeza halnya jika tujuan menjual benda itu bukan untuk dimakan seperti jual beli hamba, baghal, keldai jinak kerana hukum memakannya (ketiga-tiga perkara ini) adalah diharamkan, akan tetapi dibolehkan untuk menjualnya dengan sepakat para ulama. (Lihat
al-Minhaj Syarh Sahih Muslim
, 11/3).
Jelaslah bahawa ketiga-tiga benda tersebut iaitu hamba, bangal dan keldai jinak sekalipun haram untuk memakannya tetapi dibolehkan untuk jual beli kerana ia boleh diambil manfaat daripadanya.
Selain daripada itu, dalam
al-Mausu‘ah al-Fiqhiyyah
 dinyatakan bahawa para fuqaha telah bersepakat, tidak boleh menjual
hasyarat
[2]
 yang sama sekali tidak mempunyai manfaatnya. Hal ini kerana disyaratkan barang yang dijual, mesti memiliki manfaat. Oleh itu, tidak boleh menjual tikus, ular, kala jengking, kumbang, semut, dan seumpamanya kerana haiwan-haiwan ini tidak mempunyai manfaat yang senilai dengan harta.
Adapun jika
hasyarat
 itu mempunyai manfaat, maka boleh untuk menjualnya seperti ulat sutera yang menghasilkan sutera yang merupakan pakaian termahal, begitu juga lebah yang menghasilkan madu. Sehinggakan ulama mazhab Hanafi, Syafi‘i dan Hanbali menaskan bahawa boleh untuk menjual lintah kerana orang ramai berhajat kepadanya bagi tujuan rawatan melalui penghisapan darah. Ibn ‘Abidin dalam kalangan ulama mazhab Hanafi menambah, termasuklah juga ulat
qirmiz
 (cochineal). Beliau menyatakan, ia adalah lebih utama berbanding ulat sutera dan telurnya kerana ia boleh dimanfaat serta merta, sedangkan ulat sutera tidak. Begitu juga dibolehkan untuk menjual ulat bagi tujuan memancing ikan (sebagai umpan) di sisi ulama mazhab Hanbali.
Al-Haskafi daripada kalangan ulama mazhab Hanafi ada mengadakan satu kaedah umum atau
dhawabit
 berkenaan jual beli
hasyarat
 iaitu:
إِنَّ جَوَازَ الْبَيْعِ يَدُورُ مَعَ حِل الاِنْتِفَاعِ
Maksudnya:
 “
Sesungguhnya keharusan jual beli (hasyarat) itu berlegar-legar pada adanya unsur manfaatnya yang halal
.” (Lihat
al-Mausu‘ah al-Fiqhiyyah al-Kuwaitiyyah
,
17/280-281).
Tambahan lagi, al-Khatib al-Syirbini pula menyatakan bahawa menjual haiwan-haiwan yang boleh diambil manfaat daripadanya seperti harimau untuk tujuan memburu, gajah untuk tujuan peperangan, monyet untuk tujuan mengawal, lebah untuk tujuan mendapatkan madu dan seumpamanya adalah dibenarkan dan sah jual beli tersebut. (Lihat
Mughni al-Muhtaj
, 2/342). Ia dibenarkan atas alasan semua binatang ini mempunyai manfaat menurut adat dan dibenarkan oleh syarak. (Lihat
al-Fiqh al-Manhaji
, 6/17).
Dalam erti kata lain, semua haiwan yang disebutkan di atas, diharuskan untuk jual beli kerana adanya manfaat yang boleh diambil daripada haiwan-haiwan tersebut sekalipun ia adalah binatang buas. Berkenaan hal ini juga, Imam al-Nawawi ada menyebutkan dalam kitabnya, di antara syarat barang jualan ialah:
النَّفْعُ فَلَا يَصِحُّ بَيْعُ الْحَشَرَاتِ، وَكُلِّ سَبُعٍ لَا يَنْفَعُ
Maksudnya:
 “
Bermanfaat. Justeru, tidak sah menjual hasyarat dan semua binatang buas yang tidak ada manfaat.
” (Lihat
Minhaj al-Talibin
, hlm. 94).
Kemudian, ‘Umairah telah menjelaskan lagi perkataan Imam al-Nawawi di atas dengan menyebutkan bahawa ‘tidak sah menjual
hasyarat
’ yang tidak ada manfaatnya. Manakala lafaz “لَا يَنْفَعُ” (tidak ada manfaat) pula adalah seperti tidak boleh dimakan, tidak boleh digunakan sebagai alat komunikasi,
[3]
 tidak boleh digunakan dalam peperangan, tidak boleh dilatih atau diajar dan tidak sesuai untuk memikul barangan. (Lihat
Hasyiata al-Qalyubi wa ‘Umairah
, 2/198).
Kesimpulannya
Oleh itu, berbalik kepada soalan yang diajukan,
kami berpendapat bahawa jual beli kroto atau telur semut sebagai makanan burung adalah dibenarkan dan sah.
 Hal ini kerana kroto termasuk dalam benda yang suci dan boleh diambil manfaatnya untuk dijadikan sebagai makanan burung atau haiwan peliharaan yang lain, dan bukannya untuk dimakan oleh manusia.
Perbahasan berkenaan hukum memakan kroto, bolehlah merujuk kepada artikel kami dalam Ahkam Syar‘iyyah yang bertajuk:
#721 Makan Kroto — Telur Semut.
[4]
 Manakala perbahasan berkenaan kesucian telur haiwan yang tidak dimakan dagingnya pula, bolehlah merujuk kepada artikel kami dalam Ahkam Syar‘iyyah yang bertajuk:
#464 Makan Telur Penyu.
[5]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.
[1]
 Lihat
https://manfaat.co.id/manfaat-kroto
. Diakses pada 22 Mac 2022.
[2]

Hasyarat
 ialah haiwan kecil yang melata di bumi dan haiwan kecil perosak. (Lihat
al-Mausu‘ah al-Fiqhiyyah al-Kuwaitiyyah
, 17/278).
[3]
 Seperti burung merpati untuk menghantar mesej dan lain-lain.
[4]
 Lihat
https://maktabahalbakri.com/721-makan-kroto-telur-semut/
. Diakses pada 24 Mei 2023.
[5]
 Lihat
https://maktabahalbakri.com/464-makan-telur-penyu/
. Diakses pada 24 Mei 2023.
Bertarikh: 30 Mei 2023 bersamaan 10 Zulkaedah 1444H


#1689: Pertikaian Keluarga dalam Urusan Tanah Kebun

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Abang saya ada mengusahakan kebun atuk saya, sewaktu atuk saya hidup dia sudah membuat perjanjian dengan abang saya supaya abang saya mengusahakan kebun atuk saya. Tetapi apabila atuk saya meninggal dunia, pakcik-pakcik saya mengambil hasil buah yang abang saya usahakan tanpa memberi tahu dia dan tidak membahagikan keuntungan hasil jualan buah kelapa itu kepada abang saya.
Abang saya sudah menjalankan tanggungjawab dia seperti menjaga kebun, menanam pokok kelapa, membuat parit, membuat jalan, jambatan, membaja dan sebagainya sehinggakan abang saya sudah mengeluarkan hampir 100,000 ribu modal untuk mengusahakan kebun tersebut.
Semasa masih hidup, atuk saya menyuruh abang saya menguruskan kebun tersebut selamanya. Apabila sudah terjadi pergaduhan antara abang saya dan pakcik-pakcik saya jadi, abang saya ingin menyerahkan kebun tersebut kepada pakcik saya dengan meminta pakcik-pakcik saya membayar modal yang sudah dikeluarkan oleh abang saya. Tetapi pakcik saya tidak bersetuju. Apakah jalan terbaik untuk menyelesaikan masalah ini?
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan di atas, kami syorkan untuk membawa perkara ini ke mahkamah untuk diputuskan dengan sebaik-baiknya. Hal ini kerana, jika dibiarkan, maka ia boleh jadi akan berterusan dan tidak dapat diselesaikan. Hal ini juga seperti disebut dalam kaedah:
حُكْمُ الْحـَاكِمِ يَرْفَعُ الخِلَافَ
Maksudnya: “
Keputusan hakim (yakni pemerintah) mengangkat khilaf.
”
Mudah-mudahan, dengan cara itu, permasalahan seperti ini akan dapat diselesaikan dengan sebaiknya.
Wallahu a‘lam.
Bertarikh: 30 Mei 2023 bersamaan 10 Zulkaedah 1444H


#1688: Fadhilat dan Kelebihan Melakukan Korban

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Setiap kali tiba hari raya Aidil Adha, saya selalu tengok ramai yang buat korban, walaupun ada setengahnya kurang mampu. Benarkah jika kita buat korban, ada kelebihan tertentu yg kita akan dapat? Harap Dr. dapat jelaskan.

Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Ibadah korban termasuk dalam syiar-syiar agama Allah yang sewajarnya dibesarkan dan diagungkan. Firman Allah SWT:
وَالْبُدْنَ جَعَلْنَاهَا لَكُم مِّن شَعَائِرِ اللَّـهِ لَكُمْ فِيهَا خَيْرٌ ۖ  فَاذْكُرُوا اسْمَ اللَّـهِ عَلَيْهَا صَوَافَّ ۖ فَإِذَا وَجَبَتْ جُنُوبُهَا فَكُلُوا مِنْهَا وَأَطْعِمُوا الْقَانِعَ وَالْمُعْتَرَّۖ  كَذَلِكَ سَخَّرْنَاهَا لَكُمْ لَعَلَّكُمْ تَشْكُرُونَ
Maksudnya:
 “Dan Kami jadikan unta (yang dihadiahkan kepada fakir miskin Makkah itu) sebahagian daripada syiar agama Allah untuk kamu; pada menyembelih unta tersebut ada kebaikan bagi kamu; oleh itu sebutlah nama Allah (semasa menyembelihnya) ketika ia berdiri di atas tiga kakinya maka apabila ia tumbang (serta putus nyawanya), makanlah sebahagian daripadanya, dan berilah (bahagian yang lain) kepada orang-orang yang tidak meminta dan yang meminta. Demikianlah Kami mudahkan dia untuk kamu (menguasainya dan menyembelihnya) supaya kamu bersyukur.
(Surah al-Hajj: 36)
Ayat ini jelas menunjukkan bahawa mereka yang melakukan sembelihan korban dan memilih binatang besar lagi gemuk sudah pasti termasuk dalam golongan yang membesarkan syiar Allah SWT. Syeikh Wahbah al-Zuhaili berkata: “
Ia sebagai tanda dan lambang kebesaran agama Allah dengan melaksanakan ibadat korban tersebut
.” (Lihat
al-Tafsir al-Munir
, 17/296)
Sebenarnya terlalu banyak kelebihan berkorban. Antara yang jelas dan nyata adalah mendapat pahala di sisi Allah SWT dan juga boleh mengeratkan lagi ikatan persaudaraan sesama Islam dan pertolongan.
Selain itu, terdapat beberapa buah hadith yang membicarakan tentang keutamaan melaksanakan ibadat korban. Antaranya:
Pertama:
  Daripada Aisyah R.Anha, bahawa Nabi SAW bersabda:
مَا عَمِلَ آدَمِيٌّ مِنْ عَمَلٍ يَوْمَ النَّحْرِ أَحَبَّ إِلَى اللَّهِ مِنْ إِهْرَاقِ الدَّمِ، إِنَّهُ لَيَأْتِي يَوْمَ القِيَامَةِ بِقُرُونِهَا وَأَشْعَارِهَا وَأَظْلَافِهَا، وَأَنَّ الدَّمَ لَيَقَعُ مِنَ اللَّهِ بِمَكَانٍ قَبْلَ أَنْ يَقَعَ مِنَ الأَرْضِ، فَطِيبُوا بِهَا نَفْسًا
Maksudnya:
 “Tidaklah pada hari Nahar (Aidil Adha) manusia beramal suatu amalan yang lebih dicintai oleh Allah daripada mengalirkan darah daripada haiwan korban. Sesungguhnya ia akan datang pada hari Kiamat dengan tanduk, bulu dan kuku haiwan korban itu. Dan sesungguhnya darah tersebut akan sampai kepada redha Allah SWT sebelum titisan darah itu jatuh ke bumi. Maka, bersihkanlah jiwa kamu (dengan berkorban).”
Riwayat al-Tirmizi (1493), Ibn Majah (3126), al-Baihaqi dalam
al-Sunan al-Kubra
 (19015);
Syu’ab al-Iman
 (7333) dan Ibn Hibban dalam
al-Majruhin
 (2/411). Imam al-Tirmizi menghukumkan hadith ini sebagai hasan gharib.
Hadith ini menunjukkan ibadah yang paling afdhal untuk dilaksanakan pada hari raya Aidiladha adalah dengan mengalirkan darah haiwan korban. Ini kerana, ia akan datang pada hari akhirat sepertimana ia di dunia tanpa terdapat kekurangan padanya agar setiap daripada anggota itu terdapat padanya ganjaran (pahala) dan ia juga akan menjadi tunggangan orang yang berkorban itu ketika melintasi titian sirat. (Lihat
Tuhfah al-Ahwazi
, 5/61)
Status hadith ini menjadi perselisihan dalam kalangan ulama’ kerana ada yang melihat hadith ini sebagai dhaif dan sebagainya. Akan tetapi, al-Mubarakfuri menilai hadith ini sebagai hasan sebagaimana yang dinyatakan ketika mensyarahkan hadith ini.
Kedua:
Dalam sebuah hadith yang diriwayatkan daripada Imran R.A, bahawa Nabi SAW bersabda kepada puterinya, Fatimah R.Anha:
يَا فَاطِمَةُ قوْمِي فَاشْهَديِ أُضْحِيَّتَكِ، فَإِنَّهُ يُغْفَرُ لَكِ بِكُلِّ قَطْرَةٍ مِنْ دَمِهَا كُلُّ ذَنْبٍ عَمِلْتِيهِ، وَقُولِي: إِنَّ صَلَاتِي وَنُسُكِي وَمَحْيَايَ وَمَمَاتِي لِلَّهِ رَبِّ الْعَالَمِينَ، لَا شَرِيكَ لَهُ، وَبِذَلِكَ أُمِرْتُ وَأَنَا أَوَّلُ الْمُسْلِمِينَ، فَقَالَ عِمْرَانُ: يَا رَسُولَ اللَّهِ، هَذَا لَكَ وَلِأَهْلِ بَيْتِكَ خَاصَّةً، فَأَهْلُ ذَلِكَ أَنْتُمْ، أَمْ لِلْمُسْلِمِينَ عَامَّةً؟ قَالَ: بَلْ لِلْمُسْلِمِينَ عَامَّةً
Maksudnya:
 “Wahai Fatimah, bangunlah dan lihatlah korbanmu. Sesungguhnya ia mengampunkanmu kerana setiap titis daripada darahnya mewakili setiap dosa yang kamu lakukan. Katakanlah: “Sesungguhnya solatku dan ibadahku, hidupku dan matiku, hanyalah untuk Allah, Tuhan yang memelihara dan mentadbirkan sekalian alam. Tiada sekutu bagi-Nya dan dengan yang demikian sahaja aku diperintahkan dan aku (di antara seluruh umatku) adalah orang Islam yang awal (berserah diri kepada Allah dan mematuhi perintah-Nya).” Lalu ‘Imran bertanya: “Wahai Rasulullah, ini khusus hanya untuk kamu dan ahli keluarga kamu sahajakah –  kerana ahli dalam perkara ini adalah kamu (keluarga Rasulullah SAW) –  atau ia juga untuk umat Islam keseluruhannya?” Rasulullah SAW menjawab: “Bahkan, ia untuk umat Islam keseluruhannya.”
Riwayat al-Tabarani dalam
al-Mu’jam al-Awsat
 (3/247);
al-Mu’jam al-Kabir
 (18/200) dan al-Baihaqi dalam
 al-Sunan al-Kubra
 (5/239). Ibn al-Mulaqqin menghukumkan hadith ini sebagai dhaif.
Berdasarkan hadith di atas, kita dapat memahami bahawa antara kelebihan orang yang melaksanakan ibadah korban adalah dosanya akan diampunkan oleh Allah SWT sehingga diumpamakan dosa dengan setiap titisan darah yang mengalir keluar daripada binatang korban tersebut.
Ketiga:
  Dalam hadith lain yang diriwayatkan daripada Ibn ‘Abbas R.Anhuma, Rasulullah SAW bersabda:
ثَلَاثٌ هُنَّ عَلَيَّ فَرَائِضُ ، وَهُنَّ لَكُمْ تَطَوُّعٌ : الْوَتْرُ، وَالنَّحْرُ، وَصَلَاةُ الضُّحَى
Maksudnya:
 “Ada tiga perkara yang hukumnya wajib ke atasku dan sunat (sukarela) bagi kamu: (Iaitu) solat Witir, sembelihan (ibadat korban) dan solat Dhuha.”
Riwayat Ahmad (2050) dan al-Daraqutni (2/21), al-Baihaqi dalam
al-Sunan al-Sughra
 (1406) dan
al-Sunan al-Kubra
 (4635). Syeikh Syu’aib al-Arna’out menghukumkan hadith ini sebagai dha’if.
Justeru, berdasarkan apa yang dinyatakan di atas, amat digalakkan untuk kita melakukan ibadah korban. Selain itu, ia juga merupakan suatu perbuatan
taqarrub
 yang ditentukan waktunya, dengan menyebut Hari Raya Korban.
Akhir kalam, mudah-mudahan Allah SWT memurahkan rezeki kita agar kita dapat melaksanakan ibadah korban ini pada setiap kali tibanya hari raya Aidiladha. Amin.
Bertarikh: 30 Mei 2023 bersamaan 10 Zulkaedah 1444H


#169 Memakan Hempedu Haiwan Halal sebagai Ubat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t
Bolehkah hempedu sembelihan haiwan halal dimakan sebagai ubat penyakit lelah? Mohon pencerahan Datuk.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
يَا أَيُّهَا النَّاسُ كُلُوا مِمَّا فِي الْأَرْضِ حَلَالًا طَيِّبًا
Maksudnya:

“Wahai sekalian manusia! Makanlah daripada apa yang ada di bumi yang halal lagi baik.”
[1]
Ayat ini ditujukan kepada seluruh manusia sama ada orang beriman ataupun kafir, supaya memakan apa yang ada di atas muka bumi, yang terdiri daripada biji-bijian, buah-buahan dan haiwan-haiwan yang telah dihalalkan untuk mereka mengambilnya (yakni makan dan ambil manfaat daripadanya), bukan dengan cara merampasnya, mencuri, jual beli yang diharamkan atau perkara-perkara yang seumpamanya.  Manakala lafaz ‘
tayyiban
’ pula bermaksud bukan daripada perkara yang buruk (yakni kotor dan jijik) seperti bangkai, darah, daging babi dan lain-lain. Oleh itu, ayat ini merupakan dalil bahawa hukum asal bagi sesuatu perkara itu (untuk dimakan dan diambil manfaatnya) adalah harus.
[2]
Definisi Hempedu
Hempedu ialah bendalir yang dirembes oleh hati. Hempedu membantu badan menghadam dan menyerap makanan berlemak. Ia juga mengeluarkan bahan buangan tertentu dari badan. Hati merembes hempedu secara berterusan, menghasilkan kira-kira satu liter sehari. Hempedu mengalir dari hati ke dalam tiub yang dikenali sebagai duktus hepatik. Tiub ini bersambung dengan duktus hempedu sepunya, yang menuju ke usus kecil. Kecuali selepas makan, kebanyakan hempedu tidak pergi terus ke usus. Sebaliknya, ia masuk ke dalam pundi hempedu, satu kantung yang melekat pada duktus hempedu sepunya. Di situ, hempedu disimpan dan dipekatkan sehingga diperlukan.
Hempedu mengandungi pelbagai bahan buangan yang akhirnya menjadi sebahagian daripada najis (bahan buangan pepejal badan). Satu daripada bahan buangan ini, iaitu bilirubin, terbentuk hasil daripada pemecahan sel darah merah. Bilirubin berpadu dengan bahan kimia boleh larut lemak dalam hati untuk membentuk keluaran yang dikeluarkan dalam hempedu. Bilirubin memberi warna kepada hempedu, yang berbeza-beza dari perang hingga kepada kuning kehijuan. Bahan buangan yang lain dalam hempedu termasuk kolesterol yang berlebihan dan racun tertentu disingkirkan oleh hempedu dari aliran darah.
[3]
Hukum Bahagian Haiwan yang Disembelih
Abu al-Husain Yahya bin Abu al-Khair ada menyatakan bahawa tidak ada sesuatupun daripada bahagian anggota haiwan halal yang disembelih menjadi najis disebabkan oleh sembelihan yang dilakukan. Sebaliknya, kita diharuskan untuk mengambil manfaat dengan dagingnya, tulangnya, bulunya, uratnya dan lain-lain selagi mana ia bukan najis.
[4]
Bahkan di dalam
al-Mausu‘ah al-Fiqhiyyah al-Kuwaitiyyah
[5]

ada dinukilkan bahawa tidak syak lagi, sembelihan yang dilakukan pada haiwan yang halal dimakan, menunjukkan bahawa haiwan itu harus untuk dimakan secara keseluruhannya — yakni meliputi seluruh bahagian atau anggotanya yang lain selagi mana tiada nas dalil yang menyatakan sebaliknya.
Hukum hempedu
Dalam satu fatwa Syeikh al-Ramli, beliau pernah ditanyakan mengenai hempedu haiwan halal yang disembelih, adakah ia dianggap suci atau tidak? Beliau menjawab dengan menyatakan bahawa hukumnya adalah najis kerana ia merupakan sesuatu yang sudah berubah di dalam organ dalaman haiwan sepertimana darah; iaitu cecair yang terdapat di dalamnya. Adapun hempedu itu sendiri (iaitu yang dimaksudkan di sini ialah pundi hempedu) adalah suci kerana ia boleh dimakan lantaran merupakan sebahagian daripada haiwan yang halal dimakan, yang telah disembelih, sekalipun bahagian dalamnya dianggap sebagai
mutanajjis
 (yang mana perlu dibersihkan terlebih dahulu sebelum dimasak dan dimakan).
[6]
Bukan itu sahaja, Syeikh ‘Abd al-Rahman al-Jaziri juga ada menukilkan pendapat ulama mazhab Syafi‘i yang berpendapat bahawa cecair hempedu adalah najis, sedangkan kantungnya pula dikira sebagai
mutanajjis
 (yakni sesuatu yang terkena najis) dan boleh dianggap suci semula dengan membasuhnya sebagaimana organ perut. Hal ini kerana cecair yang berada di dalamnya adalah najis dan ia sendiri juga menjadi
mutanajjis
 disebabkan oleh cecair tersebut. Oleh itu, ia boleh kembali menjadi suci dengan cara membasuhnya (iaitu menghilangkan najis yang ada padanya).
[7]
Berubat dengan bahan bernajis
Mengenai hal ini, terdapat hadith riwayat Ummu Salamah R.Anha, bahawa Rasulullah SAW bersabda:
إنَّ اللَّهَ لَـمْ يَجْعَلْ شِفَاءَكُمْ فِيمَا حرَّمَ عَلَيْكُمْ
Maksudnya:
 “
Sesungguhnya Allah tidak menjadikan penyembuh buat kamu pada perkara yang telah Dia haramkan ke atas kamu.
”
[8]
Selain itu, terdapat juga hadith lain sebagaimana diriwayatkan oleh Wa’il al-Hadrami, bahawa Tariq bin Suwaid al-Ju‘fi R.A bertanya kepada Rasulullah SAW berkenaan arak. Kemudian, Baginda SAW melarang — atau tidak gemar untuk beliau melakukannya. —  Tariq berkata: “Sesungguhnya aku melakukannya untuk berubat.” Maka Baginda SAW bersabda:
إِنَّهُ لَيْسَ بِدَوَاءٍ، وَلَكِنَّهُ دَاءٌ
Maksudnya:
 “
Sesungguhnya ia (arak) bukan ubat, akan tetapi merupakan suatu penyakit.
”
[9]
Imam al-Nawawi ketika mengulas berkenaan dengan isu hukum berubat dengan najis, beliau menjelaskan pandangan mazhab Syafi‘i dan majoriti ulama bahawa boleh berubat dengan najis selain daripada suatu yang memabukkan. Akan tetapi hukum keharusan itu terikat dengan ketiadaan bahan perubatan yang suci lagi halal yang harus untuk digunakan. Sekiranya terdapat bahan perubatan yang suci dan halal, maka hukum menggunakan bahan bernajis sebagai ubat adalah haram tanpa sebarang khilaf.
[10]
Kesimpulannya:
Berdasarkan kepada perbahasan dan perbincangan di atas, kami menyimpulkan kepada beberapa perkara:
Hempedu adalah haram untuk dimakan kerana ia adalah najis dan mengandungi pelbagai bahan buangan yang boleh membahayakan tubuh badan seperti kolesterol yang berlebihan dan racun tertentu yang disingkirkan daripada aliran darah.
Manakala pundi hempedu iaitu kantung yang menyimpannya pula dianggap sebagai
mutanajjis
 (sesuatu yang terkena najis) dan termasuk dalam bahagian anggota haiwan yang boleh untuk dimakan. Akan tetapi dengan syarat ia perlu dibersihkan dan dihilangkan kesan najisnya terlebih dahulu dengan cara membasuhnya sebagaimana organ perut dan seumpamanya. Hal ini kerana ia kembali kepada hukum asal haiwan sembelihan atau yang mati menurut syarak, yang semua bahagian anggotanya adalah halal dan boleh diambil manfaat daripadanya sama ada untuk dimakan atau lain-lain, selagi mana tiada nas atau dalil yang menyatakan sebaliknya.
Berubat dengan menggunakan najis hanya dibenarkan dalam situasi, yang tidak ada bahan suci lain yang boleh menggantikan tempatnya sebagai penawar. Jika ada bahan suci lain yang boleh menggantikan tempatnya, maka hukumnya adalah haram untuk dijadikan sebagai ubat atau penawar.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 04/01/2022 bersamaan 01 Jamadil Akhir 1443H
[1]
 Surah al-Baqarah: 168
[2]
 Lihat
Tafsir al-Sa‘di
, 1/80
[3]
 Lihat
Ensiklopedia Dunia
, Terj. DBP, 8/239.
[4]
 Lihat
al-Bayan
, 1/80.
[5]
 LIhat
al-Mausu‘ah al-Fiqhiyyah al-Kuwaitiyyah
, 5/153.
[6]
 Lihat
Fatawa al-Ramli
, 1/72.
[7]
 Lihat
al-Fiqh ‘ala al-Mazahib al-Arba‘ah
, 1/10.
[8]
 Riwayat Ibn Hibban (1391)
[9]
 Riwayat Muslim (1984)
[10]
 Lihat
al-Majmu‘ Syarh al-Muhazzab
, 9/50-51.